qundao/data-zh-poetry huggingface dataset:
鴈山總題此山本朝方顯·其一
作者：戴復古
朝代：宋

此地古無聞，誰封萬石君。
山林纔整整，來往早紛紛。
兩派龍湫水，千峰鴈蕩雲。
東西十八寺，紀載欠碑文。
鴈山總題此山本朝方顯·其二
作者：戴復古
朝代：宋

幾山兼幾水，更有幾烟霞。
不立僊人宅，都爲釋氏家。
賓秋多少鴈，報曉一雙鴉。
有此山林勝，如何在海涯。
鴈山罗汉寺省王总干之墓待和甫主簿之来
作者：戴復古
朝代：宋
体裁：五言律诗

山鸟怪儒衣，游山我亦痴。叫云云不应，问水水相知。俗物刺人眼，春风发我诗。噪檐鸦鹊喜，主簿有来期。
鴈山羅漢寺省王總幹之墓待和甫主簿之來
作者：戴復古
朝代：宋

山鳥怪儒衣，遊山我亦癡。
叫雲雲不應，問水水相知。
俗物刺人眼，春風發我詩。
噪簷鴉鵲喜，主簿有來期。
鷓鴣天
作者：戴復古
朝代：宋

圉圉洋洋各自由。或行或舞或沈浮。觀魚未必知魚樂，政恐清波照白頭。休結綱，莫垂鉤。機心一露使魚愁。終知不是池中物，掉尾江湖汗漫遊。
麻城道中
作者：戴復古
朝代：宋
体裁：五言律诗

三杯成小醉，行处总堪诗。临水知鱼乐，观山爱马迟。林塘飞翡翠，篱落带酴醾。问讯边头事，溪翁总不知。
麻城道中
作者：戴復古
朝代：宋

三杯成小醉，行處總堪詩。
臨水知魚樂，觀山愛馬遲。
林塘飛翡翠，籬落带酴醾。
問訊邊頭事，溪翁總不知。
黄州偶成
作者：戴復古
朝代：宋

鴈叫淮南欲雪天，倚楼无味抱愁眠。
算从沧海白云际，行到黄州赤壁边。
万事忌于怀壮志，一生穷为耸吟肩。
鬓间白者休教镊，要使天知老可怜。
黄州偶成
作者：戴復古
朝代：宋

鴈叫淮南欲雪天，倚樓無味抱愁眠。
算從滄海白雲際，行到黄州赤壁邊。
萬事忌於懷壯志，一生窮爲聳吟肩。
鬢間白者休教鑷，要使天知老可憐。
黄州栖霞楼即景呈谢深道国正
作者：戴復古
朝代：宋

朝来栏槛倚晴空，暮来烟雨迷飞鸿。
白衣苍狗易改变，淡粧浓抹难形容。
芦洲渺渺去无极，数点断山横远碧。
樊山诸峰立一壁，非烟非雾笼秋色。
须臾黑云如泼墨，欲雨不雨不可得。
须臾云开见落日，忽展一机云锦出。
一态未了一态生，愈变愈奇人莫测。
使君把酒索我诗，索诗不得呼画师。
要知作诗如作画，人力岂能穷造化。
黄州棲霞樓即景呈謝深道國正
作者：戴復古
朝代：宋

朝來欄檻倚晴空，暮來烟雨迷飛鴻。
白衣蒼狗易改變，淡粧濃抹難形容。
蘆洲渺渺去無極，數點斷山橫遠碧。
樊山諸峰立一壁，非烟非霧籠秋色。
須臾黑雲如潑墨，欲雨不雨不可得。
須臾雲開見落日，忽展一機雲錦出。
一態未了一態生，愈變愈奇人莫測。
使君把酒索我詩，索詩不得呼畫師。
要知作詩如作畫，人力豈能窮造化。
黄州竹楼呈谢国正
作者：戴復古
朝代：宋

每日黄堂事了时，一心惟恐上楼迟。
发挥天地读周易，管领江山歌杜诗。
切戒吏来呈簿历，常邀客至共琴碁。
风流太守谁其似，半似元之半牧之。
黄州竹樓呈謝國正
作者：戴復古
朝代：宋

每日黄堂事了時，一心惟恐上樓遲。
發揮天地讀周易，管領江山歌杜詩。
切戒吏來呈簿曆，常邀客至共琴碁。
風流太守誰其似，半似元之半牧之。
黄道士出爻
作者：戴復古
朝代：宋
体裁：五言律诗

林屋何潇洒，权为羽士家。客来多载酒，僧至自煎茶。试墨题新竹，携筇数落花。饮中忙过日，无暇问丹砂。
黄道士出爻
作者：戴復古
朝代：宋

林屋何瀟洒，權爲羽士家。
客來多載酒，僧至自煎茶。
試墨題新竹，携筇數落花。
飲中忙過日，無暇問丹砂。
黎明府約尋梅
作者：戴復古
朝代：宋

霽雪園林粲陸離，九峰山下探梅時。
三川風月醉中見，百里襟懷琴上知。
老樹著花春到早，長街籠燭夜歸遲。
奚囊一路生光采，中有琴堂唱和詩。
黎明府约寻梅
作者：戴復古
朝代：宋

霁雪园林粲陆离，九峰山下探梅时。
三川风月醉中见，百里襟怀琴上知。
老树着花春到早，长街笼烛夜归迟。
奚囊一路生光采，中有琴堂唱和诗。
黎明府見示令叔顯謨開國墓誌求詩爲賦三首·其一
作者：戴復古
朝代：宋

巴蜀何多事，賢能見一時。
纔爲花縣宰，早受菊坡知。
關外科民急，興元易帥遲。
預曾陳利病，人不信蓍龜。
黎明府見示令叔顯謨開國墓誌求詩爲賦三首·其三
作者：戴復古
朝代：宋

寄家苕霅上，萬里故鄉愁。
未入金門奏，還爲玉局遊。
孤忠徒耿耿，一病竟休休。
爲國惜人物，凄然老淚流。
黎明府見示令叔顯謨開國墓誌求詩爲賦三首·其二
作者：戴復古
朝代：宋

虜橫干戈密，官清財賦强。
饑年無餓莩，亂後有金湯。
五郡樹佳政，諸公交薦章。
忠言動天聽，惜去把麾忙。
黎明府见示令叔显谟开国墓志求诗为赋三首·其一
作者：戴復古
朝代：宋

巴蜀何多事，贤能见一时。
纔为花县宰，早受菊坡知。
关外科民急，兴元易帅迟。
预曾陈利病，人不信蓍龟。
黎明府见示令叔显谟开国墓志求诗为赋三首·其三
作者：戴復古
朝代：宋
体裁：五言律诗

寄家苕霅上，万里故乡愁。未入金门奏，还为玉局游。孤忠徒耿耿，一病竟休休。为国惜人物，凄然老泪流。
黎明府见示令叔显谟开国墓志求诗为赋三首·其二
作者：戴復古
朝代：宋
体裁：五言律诗

虏横干戈密，官清财赋强。饥年无饿莩，乱后有金汤。五郡树佳政，诸公交荐章。忠言动天听，惜去把麾忙。
丁丑岁初归鄞城
作者：戴表元
朝代：宋

城郭三年别，风霜两鬓新。
穷多违意事，拙作背时人。
雁蹟沙场信，龙腥瀚海尘。
独歌心未已，笔砚且相亲。
丁丑岁初归鄞城
作者：戴表元
朝代：宋
体裁：五言律诗

城郭三年别，风霜两鬓新。穷多违意事，拙作背时人。雁迹沙场信，龙腥瀚海尘。独歌心未已，笔砚且相亲。
丁丑歲初歸鄞城
作者：戴表元
朝代：宋

城郭三年別，風霜兩鬢新。
窮多違意事，拙作背時人。
雁蹟沙場信，龍腥瀚海塵。
獨歌心未已，筆硯且相親。
丁亥岁除前二日书事
作者：戴表元
朝代：宋
体裁：五言律诗

索索寒搜客，沉沉雨洗年。残林生猎迹，归鸟避窑烟。节物杯浆外，溪山鬓影前。行藏都未定，笔砚底能捐。
丁亥歲除前二日書事
作者：戴表元
朝代：宋

索索寒搜客，沉沉雨洗年。
殘林生獵迹，歸鳥避窯烟。
節物杯漿外，溪山鬢影前。
行藏都未定，筆硯底能捐。
丁氏厚德堂
作者：戴表元
朝代：宋

賤士懷永憂，一物常恐枯。
貴者止營私，智或遺妻孥。
肉食從古鄙，黄金使人愚。
我游四十年，錢塘車馬區。
但見插桃李，誰曾種桑榆。
白頭識丁子，儀冠儼于于。
示我厚德編，嘉名在塘隅。
談之爲踊躍，喜氣生眉鬚。
願子富倉庾，人人飽餐餔。
願子多酒漿，日日開樽壺。
行藏自有命，不謁守錢奴。
丁氏厚德堂
作者：戴表元
朝代：宋
体裁：古风

贱士怀永忧，一物常恐枯。贵者止营私，智或遗妻孥。肉食从古鄙，黄金使人愚。我游四十年，钱塘车马区。但见插桃李，谁曾种桑榆。白头识丁子，仪冠俨于于。示我厚德编，嘉名在塘隅。谈之为踊跃，喜气生眉须。愿子富仓庾，人人饱餐餔。愿子多酒浆，日日开樽壶。行藏自有命，不谒守钱奴。
丁氏厚德堂
作者：戴表元
朝代：宋

贱士怀永忧，一物常恐枯。
贵者止营私，智或遗妻孥。
肉食从古鄙，黄金使人愚。
我游四十年，钱塘车马区。
但见插桃李，谁曾种桑榆。
白头识丁子，仪冠俨于于。
示我厚德编，嘉名在塘隅。
谈之为踊跃，喜气生眉鬚。
愿子富仓庾，人人饱餐餔。
愿子多酒浆，日日开樽壶。
行藏自有命，不谒守钱奴。
七月初五夜养正堂示诸友
作者：戴表元
朝代：宋

客裏犹多事，秋来又一旬。
青天星斗净，白露稻粱新。
留落空存节，炎凉莫问人。
儒堂得佳伴，吟讽动比邻。
七月初五夜养正堂示诸友
作者：戴表元
朝代：宋
体裁：五言律诗

客里犹多事，秋来又一旬。青天星斗净，白露稻粱新。留落空存节，炎凉莫问人。儒堂得佳伴，吟讽动比邻。
七月初五夜養正堂示諸友
作者：戴表元
朝代：宋

客裏猶多事，秋來又一旬。
青天星斗淨，白露稻粱新。
留落空存節，炎凉莫問人。
儒堂得佳伴，吟諷動比鄰。
七阳字
作者：戴表元
朝代：宋

雁雁西北来，亦復东南翔。
动物各有时，吾当谨行藏。
厚□违严风，密袂御凛霜。
陶然茅檐下，一箧生春阳。
七陽字
作者：戴表元
朝代：宋

雁雁西北來，亦復東南翔。
動物各有時，吾當謹行藏。
厚□違嚴風，密袂禦凜霜。
陶然茅簷下，一篋生春陽。
三山郑君挽诗
作者：戴表元
朝代：宋
体裁：五言律诗

近日经师少，人中又哭君。遗编空白屋，同列尽青云。尘土千金产，湖山数尺坟。纷纷粱肉种，谁得致斯文。
三山鄭君挽詩
作者：戴表元
朝代：宋

近日經師少，人中又哭君。
遺編空白屋，同列盡青雲。
塵土千金産，湖山數尺墳。
紛紛粱肉種，誰得致斯文。
三次韵寄戴祖禹
作者：戴表元
朝代：宋

同分剡溪派，自喜小王书。
野服调骁马，浓香熏蠹鱼。
岁时趋阙里，早晚上公车。
与我真兄弟，风流但不如。
三次韵寄戴祖禹
作者：戴表元
朝代：宋
体裁：五言律诗

同分剡溪派，自喜小王书。野服调骁马，浓香薰蠹鱼。岁时趋阙里，早晚上公车。与我真兄弟，风流但不如。
三次韻寄戴祖禹
作者：戴表元
朝代：宋

同分剡溪派，自喜小王書。
野服調驍馬，濃香薰蠹魚。
歲時趨闕里，早晚上公車。
與我真兄弟，風流但不如。
下郝長塘小憩示陳養晦
作者：戴表元
朝代：宋

野水通田白，村山貼縣青。
兵荒猶古道，暑暍且長亭。
稻地晴耕犢，瓜田晝撲螢。
吾詩不寂寞，細諷與君聽。
下郝长塘小憩示陈养晦
作者：戴表元
朝代：宋
体裁：五言律诗

野水通田白，村山贴县青。兵荒犹古道，暑暍且长亭。稻地晴耕犊，瓜田昼扑萤。吾诗不寂寞，细讽与君听。
丙午二月十五日以府檄出宿了岩
作者：戴表元
朝代：宋
体裁：古风

衰年慕栖息，役役殊未休。天明发东郭，日晏泊西州。岂其千金躯，为此一餐谋。宿麦青已郁，稚桑黄亦稠。欣然一会意，所愧非吾丘。悔日谅不远，誓言良未酬。挥手谢还往，伊嚘自伊嚘。
丙午二月十五日以府檄出宿了岩
作者：戴表元
朝代：宋

衰年慕栖息，役役殊未休。
天明发东郭，日晏泊西州。
岂其千金躯，为此一餐谋。
宿麦青已鬰，穉桑黄亦稠。
欣然一会意，所愧非吾丘。
悔日谅不远，誓言良未酬。
挥手谢还往，伊嚘自伊嚘。
丙午二月十五日以府檄出宿了岩
作者：戴表元
朝代：宋

衰年慕棲息，役役殊未休。
天明發東郭，日晏泊西州。
豈其千金軀，爲此一餐謀。
宿麥青已鬰，穉桑黄亦稠。
欣然一會意，所愧非吾丘。
悔日諒不遠，誓言良未酬。
揮手謝還往，伊嚘自伊嚘。
丙午清明日青塘道中
作者：戴表元
朝代：宋
体裁：七言绝句

三里五里沙路平，一番两番溪雨声。无奈春风动人处，紫荆青李满林生。
丙午清明日青塘道中
作者：戴表元
朝代：宋

三里五里沙路平，一番兩番溪雨聲。
無奈春風動人處，紫荆青李滿林生。
丙子除夜
作者：戴表元
朝代：宋

富貴如今似駭機，漂流未遣壯心違。
鄉鄰有酒貧能醉，村落無醫病亦稀。
客任低頭從狗竇，妻休掩面對牛衣。
十年涉世渾如此，除却躬耕事事非。
丙子除夜
作者：戴表元
朝代：宋
体裁：七言律诗

富贵如今似骇机，漂流未遣壮心违。乡邻有酒贫能醉，村落无医病亦稀。客任低头从狗窦，妻休掩面对牛衣。十年涉世浑如此，除却躬耕事事非。
东湖第三溪
作者：戴表元
朝代：宋
体裁：七言律诗

日晏霜浓十二月，林疏石瘦第三溪。云沙有径萦寒烧，松屋无人鸣昼鸡。几聚衣冠块作土，当年歌舞醉如泥。早知涉世真成梦，不弃山田春雨犁。
东湖第三溪
作者：戴表元
朝代：宋

日晏霜浓十二月，林疏石瘦第三溪。
云沙有径萦寒烧，松屋无人鸣昼鸡。
几聚衣冠块作土，当年歌舞醉如泥。
早知涉世真成梦，不弃山田春雨犂。
东离湖州泊南浔
作者：戴表元
朝代：宋
体裁：五言律诗

张帆出东郭，沽酒问南浔。画屋芦花净，红桥柳树深。鱼艘寒满港，橘市昼成林。吾道真迂阔，浮家尚越吟。
东门行二首
作者：戴表元
朝代：宋

春风颠狂卷地起，吹动江城寒劫灰。江城千家丹碧窟，过眼不复馀楼台。九辀烛龙竟为尔，六尺海鸱安在哉。平原无人金谷散，惆怅东门归去来。松枝可餐不可久，蕨萁可舂难入手。书生身业值无年，翰墨千囷不充口。烟州何客钓寒鱼，江郭谁门倚残柳。琴台歌管无处寻，惆怅东风几回首。
东门行二首·其一
作者：戴表元
朝代：宋
体裁：古风

春风颠狂卷地起，吹动江城寒劫灰。江城千家丹碧窟，过眼不复馀楼台。九辀烛龙竟为尔，六尺海鸱安在哉。平原无人金谷散，惆怅东门归去来。
东门行二首·其一
作者：戴表元
朝代：宋

春风颠狂卷地起，吹动江城寒劫灰。
江城千家丹碧窟，过眼不復余楼台。
九辀烛龙竟为尔，六尺海鸱安在哉。
平原无人金谷散，惆怅东门归去来。
东门行二首·其二
作者：戴表元
朝代：宋
体裁：古风

松枝可餐不可久，蕨萁可舂难入手。书生身业值无年，翰墨千囷不充口。烟州何客钓寒鱼，江郭谁门倚残柳。琴台歌管无处寻，惆怅东风几回首。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈
作者：戴表元
朝代：宋

长岁狎纷諠，新庐稍疏静。虚名亦相累，簪佩来整整。青天戍楼柳，白日仙林杏。散书一长谣，消此清夏永。营营寄巢蜂，白昼争空花。跋跋缘壁虫，喧飞乱如麻。譬如恶俗士，便不挥鞭挝。桐君何处来，隔壁闻瓠巴。旧文空中云，零落迹易消。新交江上流，来去同奔潮。蔼蔼玄英孙，望之十舍遥。愿尔多黍稌，相投共箪瓢。人胆小于壶，揣想无限极。及其遂所愿，不过一消息。金华文物府，前哲馀楷则。千年万年名，岂使夸者得。作诗如挽船，学力乃篙橹。向来牛耳盟，诸老肯多许。玄晖云树荒，仲宣江海阻。之子归未归，相思慰风雨。德孤谁愿高，气寒谁愿清。斯文邹鲁来，壈坎劳其生。岂无性命忧，艰难愈同情。如何及门士，亦作胡越声。永康经济学，近古将无同。甥孙世其业，汗马收全功。我欲揽遗迹，双眸冰镜空。君亦跨黄鹄，吹箫白云中。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其一
作者：戴表元
朝代：宋
体裁：古风

长岁狎纷諠，新庐稍疏静。虚名亦相累，簪佩来整整。青天戍楼柳，白日仙林杏。散书一长谣，消此清夏永。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其七
作者：戴表元
朝代：宋
体裁：古风

永康经济学，近古将无同。甥孙世其业，汗马收全功。我欲揽遗迹，双眸冰镜空。君亦跨黄鹄，吹箫白云中。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其三
作者：戴表元
朝代：宋
体裁：古风

旧文空中云，零落迹易消。新交江上流，来去同奔潮。蔼蔼玄英孙，望之十舍遥。愿尔多黍稌，相投共箪瓢。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其二
作者：戴表元
朝代：宋
体裁：古风

营营寄巢蜂，白昼争空花。跋跋缘壁虫，喧飞乱如麻。譬如恶俗士，便不挥鞭挝。桐君何处来，隔壁闻瓠巴。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其五
作者：戴表元
朝代：宋
体裁：古风

作诗如挽船，学力乃篙橹。向来牛耳盟，诸老肯多许。玄晖云树荒，仲宣江海阻。之子归未归，相思慰风雨。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其六
作者：戴表元
朝代：宋
体裁：古风

德孤谁愿高，气寒谁愿清。斯文邹鲁来，壈坎劳其生。岂无性命忧，艰难愈同情。如何及门士，亦作胡越声。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其四
作者：戴表元
朝代：宋

人胆小于壶，揣想无限极。
及其遂所愿，不过一消息。
金华文物府，前哲余楷则。
千年万年名，岂使夸者得。
东阳方韶卿惠古意七篇久不得和五月二十六日将假馆宗阳桥稍有閒暇乃为次韵因寄讯彼中吴子善前辈·其四
作者：戴表元
朝代：宋
体裁：古风

人胆小于壶，揣想无限极。及其遂所愿，不过一消息。金华文物府，前哲馀楷则。千年万年名，岂使夸者得。
严提举挽诗
作者：戴表元
朝代：宋
体裁：五言律诗

判得身煨烬，歌铭尚尔为。可怜蝉脱蜕，还许豹留皮。剡水归来棹，柯山看断棋。平生触心处，临卷费相思。
久客且归留别郭于昭宪掾
作者：戴表元
朝代：宋

久客令人厌，初春乍许寒。
飞蓬妨览镜，脱粟愧加餐。
坐有夸年酩，门谁住马鞍。
重来会相见，老性忍悲欢。
久客且归留别郭于昭宪掾
作者：戴表元
朝代：宋
体裁：五言律诗

久客令人厌，初春乍许寒。飞蓬妨览镜，脱粟愧加餐。坐有誇年酩，门谁住马鞍。重来会相见，老性忍悲欢。
久客且歸留別郭于昭憲掾
作者：戴表元
朝代：宋

久客令人厭，初春乍許寒。
飛蓬妨覽鏡，脫粟愧加餐。
坐有誇年酩，門誰住馬鞍。
重來會相見，老性忍悲歡。
久客鹿頂承張景山寄詩次韻奉答
作者：戴表元
朝代：宋

但得無拘束，身輕處處仙。
清談煨芋夜，陳夢種花年。
水竇羊腸折，山籬麂眼編。
詩來正清絕，松下忽聞鵑。
久客鹿顶承张景山寄诗次韵奉答
作者：戴表元
朝代：宋
体裁：五言律诗

但得无拘束，身轻处处仙。清谈煨芋夜，陈梦种花年。水窦羊肠折，山篱麂眼编。诗来正清绝，松下忽闻鹃。
义蜂行
作者：戴表元
朝代：宋
体裁：古风

山翁爱蜂如爱花，山蜂营蜜如营家。蜂营蜜成蜂自食，翁亦藉蜜裨生涯。每当山蜂采花出，翁为守关司徼遮。朝朝暮暮与蜂狎，颇识蜂群分等差。一蜂最大正中处，千百以次分来衙。丛屯杂聚本无算，势若有制不敢哗。东园春晴草木媚，漫天蔽野飞横斜。须臾骈翼致隽永，戢戢不翅输牛车。似闻蜜成有所献，俦类不得先摩牙。重防覆卫自严密，虽有毒螫何由加。一朝大蜂出不戒，舂容靓饰修且姱。蜻蜓忽来伺其怠，搏击少坠遭虾蟆。群蜂仓皇迷所适，谒走欲死声呀呀。求之不得久乃定，复结一聚犹如麻。我来访翁亲目睹，搏髀不觉长咨嗟。翁言蜂种幸蕃盛，众以义聚犹堪嘉。乌衣槐安传自古，蛮触分据两角蜗。虽云彷佛存国族，徒以纪异其辞夸。博劳舅妇恨翼短，鳖灵异姓争荒遐。岂如兹蜂互推举，一体同气无疵瑕。我怜翁言私诮责，扶伤早愧隋侯蛇。况伊二毒俱下类，琐细不足劳鞭挝。前尤往悔俱勿论，事会倚仗来尚赊。新房才成蜂未壮，旧房委弃坠泥沙。
义蜂行
作者：戴表元
朝代：宋

山翁爱蜂如爱花，山蜂营蜜如营家。
蜂营蜜成蜂自食，翁亦藉蜜裨生涯。
每当山蜂采花出，翁为守关司徼遮。
朝朝暮暮与蜂狎，颇识蜂群分等差。
一蜂最大正中处，千百以次分来衙。
丛屯杂聚本无算，势若有制不敢譁。
东园春晴草木媚，漫天蔽野飞横斜。
须臾骈翼致隽永，戢戢不翅输牛车。
似闻蜜成有所献，俦类不得先摩牙。
重防覆卫自严密，虽有毒螫何由加。
一朝大蜂出不戒，舂容靓饰修且姱。
蜻蜓忽来伺其怠，搏击少坠遭虾蟆。
群蜂仓皇迷所适，谒走欲死声呀呀。
求之不得久乃定，復结一聚犹如麻。
我来访翁亲目睹，搏髀不觉长咨嗟。
翁言蜂种幸蕃盛，众以义聚犹堪嘉。
乌衣槐安传自古，蛮触分据两角蜗。
虽云彷佛存国族，徒以纪异其辞夸。
博劳舅妇恨翼短，鳖灵异姓争荒遐。
岂如兹蜂互推举，一体同气无疵瑕。
我怜翁言私诮责，扶伤早愧隋侯蛇。
况伊二毒俱下类，琐细不足劳鞭挝。
前尤往悔俱勿论，事会倚仗来尚赊。
新房才成蜂未壮，旧房委弃坠泥沙。
乙亥岁毗陵道中
作者：戴表元
朝代：宋

百年只有百清明，狼狈今年又避兵。
烟火谁家寒食禁，簪裾那復丽人行。
禾麻地废生边气，草木春寒起战声。
渺渺飞鸦天断处，古来还是阖庐城。
乙亥歲毗陵道中
作者：戴表元
朝代：宋

百年只有百清明，狼狽今年又避兵。
烟火誰家寒食禁，簪裾那復麗人行。
禾麻地廢生邊氣，草木春寒起戰聲。
渺渺飛鴉天斷處，古來還是闔廬城。
九日与儿辈游中溪
作者：戴表元
朝代：宋

悠悠循涧行，磊磊据石坐。
林垂短长云，山缀丹碧颗。
蓼花最无数，照水娇妸娜。
何知是节序，风日自清妥。
群童竞时新，藕果间蔬蓏。
欣然为之醉，乌帽危不堕。
此日山中怀，孟翁不如我。
九日与儿辈游中溪
作者：戴表元
朝代：宋
体裁：古风

悠悠循涧行，磊磊据石坐。林垂短长云，山缀丹碧颗。蓼花最无数，照水娇娿娜。何知是节序，风日自清妥。群童竞时新，藕果间蔬蓏。欣然为之醉，乌帽危不堕。此日山中怀，孟翁不如我。
九日在迩索居无聊取满城风雨近重阳为韵赋七
作者：戴表元
朝代：宋

忧患与寒暑，攻人如五兵。
中年学养道，严於守坚城。
秋风不相贷，白发日夜生。
白尽会须止，阅熟已不惊。
九日在迩索居无聊取满城风雨近重阳为韵赋七
作者：戴表元
朝代：宋

生世悔识字，祝身如野农。
勤劳养尊老，膳味日可重。
农篘熟新黍，耕休有过从。
行吟答松籁，此乐逾歌钟。
九日在迩索居无聊取满城风雨近重阳为韵赋七诗以自遣
作者：戴表元
朝代：宋

穷人忧夜长，壮士惜日短。重九俗所欣，我意乃迩懒。岂无解忧酒，累酌不能满。东园富诗材，红实垂纂纂。忧患与寒暑，攻人如五兵。中年学养道，严于守坚城。秋风不相贷，白发日夜生。白尽会须止，阅熟已不惊。秋气一以深，四野嘶严风。晨兴视庭树，今昨忽不同。超腾谅无术，俛仰此世中。作诗欲何为，赠子以固穷。粲粲黄菊花，照我原上土。拒霜亦多态，终日相媚妩。春花岂不美，嗟此风露苦。正命何所尤，生迟后甘雨。山鸡鲜羽毛，野鹘健爪吻。秋高草木空，屏处亦可隐。一为嗜欲牵，遂与笼槛近。作书报孔鹄，出入宜少谨。生世悔识字，祝身如野农。勤劳养尊老，膳味日可重。农篘熟新黍，耕休有过从。行吟答松籁，此乐踰歌钟。雁雁西北来，亦复东南翔。动物各有时，吾当谨行藏。厚墐违严风，密袂禦凛霜。陶然茅檐下，一笑生春阳。
九日在迩索居无聊取满城风雨近重阳为韵赋七诗以自遣·其一
作者：戴表元
朝代：宋
体裁：古风

穷人忧夜长，壮士惜日短。重九俗所欣，我意乃迩懒。岂无解忧酒，累酌不能满。东园富诗材，红实垂纂纂。
九日在迩索居无聊取满城风雨近重阳为韵赋七诗以自遣·其七
作者：戴表元
朝代：宋
体裁：古风

雁雁西北来，亦复东南翔。动物各有时，吾当谨行藏。厚墐违严风，密袂禦凛霜。陶然茅檐下，一笑生春阳。
九日在迩索居无聊取满城风雨近重阳为韵赋七诗以自遣·其七
作者：戴表元
朝代：宋

雁雁西北来，亦復东南翔。
动物各有时，吾当谨行藏。
厚墐违严风，密袂御凛霜。
陶然茅檐下，一笑生春阳。
九日在迩索居无聊取满城风雨近重阳为韵赋七诗以自遣·其三
作者：戴表元
朝代：宋
体裁：古风

秋气一以深，四野嘶严风。晨兴视庭树，今昨忽不同。超腾谅无术，俛仰此世中。作诗欲何为，赠子以固穷。
九日在迩索居无聊取满城风雨近重阳为韵赋七诗以自遣·其二
作者：戴表元
朝代：宋
体裁：古风

忧患与寒暑，攻人如五兵。中年学养道，严于守坚城。秋风不相贷，白发日夜生。白尽会须止，阅熟已不惊。
九日在迩索居无聊取满城风雨近重阳为韵赋七诗以自遣·其二
作者：戴表元
朝代：宋

忧患与寒暑，攻人如五兵。
中年学养道，严于守坚城。
秋风不相贷，白髮日夜生。
白尽会须止，阅熟已不惊。
九日在迩索居无聊取满城风雨近重阳为韵赋七诗以自遣·其五
作者：戴表元
朝代：宋
体裁：古风

山鸡鲜羽毛，野鹘健爪吻。秋高草木空，屏处亦可隐。一为嗜欲牵，遂与笼槛近。作书报孔鹄，出入宜少谨。
九日在迩索居无聊取满城风雨近重阳为韵赋七诗以自遣·其五
作者：戴表元
朝代：宋

山鸡鲜羽毛，野鹘健爪吻。
秋高草木空，屏处亦可隠。
一为嗜欲牵，遂与笼槛近。
作书报孔鹄，出入宜少谨。
九日在迩索居无聊取满城风雨近重阳为韵赋七诗以自遣·其六
作者：戴表元
朝代：宋
体裁：古风

生世悔识字，祝身如野农。勤劳养尊老，膳味日可重。农篘熟新黍，耕休有过从。行吟答松籁，此乐踰歌钟。
九日在迩索居无聊取满城风雨近重阳为韵赋七诗以自遣·其四
作者：戴表元
朝代：宋
体裁：古风

粲粲黄菊花，照我原上土。拒霜亦多态，终日相媚妩。春花岂不美，嗟此风露苦。正命何所尤，生迟后甘雨。
九日在邇索居無聊取滿城風雨近重陽爲韻賦七詩以自遣·其一
作者：戴表元
朝代：宋

窮人憂夜長，壯士惜日短。
重九俗所欣，我意乃邇懶。
豈無解憂酒，累酌不能滿。
東園富詩材，紅實垂纂纂。
九日在邇索居無聊取滿城風雨近重陽爲韻賦七詩以自遣·其七
作者：戴表元
朝代：宋

雁雁西北來，亦復東南翔。
動物各有時，吾當謹行藏。
厚墐違嚴風，密袂禦凜霜。
陶然茅檐下，一笑生春陽。
九日在邇索居無聊取滿城風雨近重陽爲韻賦七詩以自遣·其三
作者：戴表元
朝代：宋

秋氣一以深，四野嘶嚴風。
晨興視庭樹，今昨忽不同。
超騰諒無術，俛仰此世中。
作詩欲何爲，贈子以固窮。
九日在邇索居無聊取滿城風雨近重陽爲韻賦七詩以自遣·其二
作者：戴表元
朝代：宋

憂患與寒暑，攻人如五兵。
中年學養道，嚴於守堅城。
秋風不相貸，白髮日夜生。
白盡會須止，閲熟已不驚。
九日在邇索居無聊取滿城風雨近重陽爲韻賦七詩以自遣·其五
作者：戴表元
朝代：宋

山雞鮮羽毛，野鶻健爪吻。
秋高草木空，屏處亦可隠。
一爲嗜欲牽，遂與籠檻近。
作書報孔鵠，出入宜少謹。
九日在邇索居無聊取滿城風雨近重陽爲韻賦七詩以自遣·其六
作者：戴表元
朝代：宋

生世悔識字，祝身如野農。
勤勞養尊老，膳味日可重。
農篘熟新黍，耕休有過從。
行吟答松籟，此樂踰歌鐘。
九日在邇索居無聊取滿城風雨近重陽爲韻賦七詩以自遣·其四
作者：戴表元
朝代：宋

粲粲黄菊花，照我原上土。
拒霜亦多態，終日相媚嫵。
春花豈不美，嗟此風露苦。
正命何所尤，生遲後甘雨。
九日與兒輩遊中溪
作者：戴表元
朝代：宋

悠悠循澗行，磊磊據石坐。
林垂短長雲，山綴丹碧顆。
蓼花最無數，照水嬌妸娜。
何知是節序，風日自清妥。
群童競時新，藕果間蔬蓏。
欣然爲之醉，烏帽危不墮。
此日山中懷，孟翁不如我。
九月西城无涧同陈道士衡上人
作者：戴表元
朝代：宋

仙翁面带江海色，释子口融冰雪浆。同是西风未归客，烧香煮茗作重阳。巾衣三客不须同，泉石相看我亦翁。最惜一轩秋烂熳，芙蓉池上木犀风。
九月西城无涧同陈道士衡上人·其一
作者：戴表元
朝代：宋
体裁：七言绝句

仙翁面带江海色，释子口融冰雪浆。同是西风未归客，烧香煮茗作重阳。
九月西城无涧同陈道士衡上人·其二
作者：戴表元
朝代：宋
体裁：七言绝句

巾衣三客不须同，泉石相看我亦翁。最惜一轩秋烂熳，芙蓉池上木犀风。
九月西城無澗同陳道士衡上人·其一
作者：戴表元
朝代：宋

仙翁面带江海色，釋子口融冰雪漿。
同是西風未歸客，燒香煮茗作重陽。
九月西城無澗同陳道士衡上人·其二
作者：戴表元
朝代：宋

巾衣三客不須同，泉石相看我亦翁。
最惜一軒秋爛熳，芙蓉池上木犀風。
乡君子肯堂董君分教贵溪作诗奉寄
作者：戴表元
朝代：宋

舟车赤日千余里，笔砚清风二百年。
开口人知宗洛派，举头身欲近闽天。
絺袍凉拥松皮几，桂酒春浮药玉船。
犹有英髦卧空谷，閒将名字访华颠。
乡君子肯堂董君分教贵溪作诗奉寄
作者：戴表元
朝代：宋
体裁：七言律诗

舟车赤日千馀里，笔砚清风二百年。开口人知宗洛派，举头身欲近闽天。絺袍凉拥松皮几，桂酒春浮药玉船。犹有英髦卧空谷，閒将名字访华颠。
书叹七首
作者：戴表元
朝代：宋

王生困缧绁，刘子急徵追。舒叟挈家走，几遭鞭与笞。我无三人辱，阖门但穷饥。饱死世更多，徒忧何以为。敢作小夫叹，聊为才士悲。舒子高品藻，王生怪衣冠。处世那得尔，譊譊真自残。刘子最多爱，逢人倾肺肝。劝我学其道，缩身可泥蟠。胡为亦不免，念此坐长叹。英英天上星，碌碌涧中石。升沉虽不同，精爽或相激。我有知名文，四海邯郸壁。遭逢不自閟，颇为谈者惜。谈者自不知，斯人宁易得。袁弟豁达人，陈兄静默士。平生少附丽，颇与同忧喜。迩来怪事发，谈笑不可拟。一为脱渊鱼，一为坠柯蚁。吁嗟其奈何，天运固如此。数友越州居，无书已三年。台州已无数，逢人每相贤。日夜忆远友，远者隔蛮烟。风气不择州，俗情轻目前。管鲍死何处，寄酒洒其阡。结友何用多，管鲍无三人。读书何用博，得少全其身。君有徇名子，扰扰起风尘。朝逐富儿餐，暮联豪士茵。归来反如客，鱼鸟亦相嗔。苏州米空熟，越州人不来。缓急托远婚，不如傍蒿莱。蒿莱在篱落，为我障浮埃。生女属他人，生男尚婴孩。从何得饘粥，作此聊自咍。
书叹七首·其一
作者：戴表元
朝代：宋

王生困缧绁，刘子急征追。
舒叟挈家走，几遭鞭与笞。
我无三人辱，阖门但穷饥。
饱死世更多，徒忧何以为。
敢作小夫叹，聊为才士悲。
书叹七首·其一
作者：戴表元
朝代：宋
体裁：古风

王生困缧绁，刘子急徵追。舒叟挈家走，几遭鞭与笞。我无三人辱，阖门但穷饥。饱死世更多，徒忧何以为。敢作小夫叹，聊为才士悲。
书叹七首·其七
作者：戴表元
朝代：宋
体裁：古风

苏州米空熟，越州人不来。缓急托远婚，不如傍蒿莱。蒿莱在篱落，为我障浮埃。生女属他人，生男尚婴孩。从何得饘粥，作此聊自咍。
书叹七首·其三
作者：戴表元
朝代：宋
体裁：古风

英英天上星，碌碌涧中石。升沉虽不同，精爽或相激。我有知名文，四海邯郸壁。遭逢不自閟，颇为谈者惜。谈者自不知，斯人宁易得。
书叹七首·其二
作者：戴表元
朝代：宋
体裁：古风

舒子高品藻，王生怪衣冠。处世那得尔，譊譊真自残。刘子最多爱，逢人倾肺肝。劝我学其道，缩身可泥蟠。胡为亦不免，念此坐长叹。
书叹七首·其五
作者：戴表元
朝代：宋
体裁：古风

数友越州居，无书已三年。台州已无数，逢人每相贤。日夜忆远友，远者隔蛮烟。风气不择州，俗情轻目前。管鲍死何处，寄酒洒其阡。
书叹七首·其六
作者：戴表元
朝代：宋
体裁：古风

结友何用多，管鲍无三人。读书何用博，得少全其身。君有徇名子，扰扰起风尘。朝逐富儿餐，暮联豪士茵。归来反如客，鱼鸟亦相嗔。
书叹七首·其六
作者：戴表元
朝代：宋

结友何用多，管鲍无三人。
读书何用博，得少全其身。
君有狥名子，扰扰起风尘。
朝逐富儿餐，暮联豪士茵。
归来反如客，鱼鸟亦相嗔。
书叹七首·其四
作者：戴表元
朝代：宋
体裁：古风

袁弟豁达人，陈兄静默士。平生少附丽，颇与同忧喜。迩来怪事发，谈笑不可拟。一为脱渊鱼，一为坠柯蚁。吁嗟其奈何，天运固如此。
于杭州九月送袁太初赴宁海教官
作者：戴表元
朝代：宋
体裁：七言律诗

怜君跋涉走风沙，九月江城飞雪花。黄蝶终归穿砚手，青藜曾照聚书家。吟圆坐石题山叶，讲退登楼看海槎。年少交游浑好在，何时相伴访烟霞。
五云山图
作者：戴表元
朝代：宋
体裁：七言绝句

林庐深插紫孱颜，一点渔舟带暝还。但得身閒无俯仰，人间处处五云山。
五杂俎
作者：戴表元
朝代：宋

五杂俎，金花绫。往复来，官路程。不获已，始归耕。五杂俎，斑斓衣。往复来，反哺儿。不获已，为人师。
五杂俎·其一
作者：戴表元
朝代：宋
体裁：乐府曲辞

五杂俎，金花绫。往复来，官路程。不获已，始归耕。
五杂俎·其一
作者：戴表元
朝代：宋

五杂俎，金花绫。
往復来，官路程。
不获已，始归耕。
五杂俎·其二
作者：戴表元
朝代：宋
体裁：乐府曲辞

五杂俎，斑斓衣。往复来，反哺儿。不获已，为人师。
五杂俎·其二
作者：戴表元
朝代：宋

五杂俎，斑斓衣。
往復来，反哺儿。
不获已，为人师。
五雜俎·其一
作者：戴表元
朝代：宋

五雜俎，金花綾。
往復來，官路程。
不獲已，始歸耕。
五雜俎·其二
作者：戴表元
朝代：宋

五雜俎，斑斕衣。
往復來，反哺兒。
不獲已，爲人師。
五雲山圖
作者：戴表元
朝代：宋

林廬深插紫孱顔，一點漁舟带暝還。
但得身閒無俯仰，人間處處五雲山。
亚尹黄侯虑囚温处婺三州
作者：戴表元
朝代：宋
体裁：七言律诗

金华瑰秀抵仙都，雁宕石门天下无。眼见朱幡出云雾，手提丹笔洗焦枯。海鱼味爽休多食，岭马程艰合缓驱。定有车前投贽者，幅巾麻褐是真儒。
亚尹黄侯虑囚温处婺三州
作者：戴表元
朝代：宋

金华瓌秀抵仙都，雁宕石门天下无。
眼见朱幡出云雾，手提丹笔洗焦枯。
海鱼味爽休多食，岭马程艰合缓驱。
定有车前投贽者，幅巾麻褐是真儒。
亞尹黄侯慮囚溫處婺三州
作者：戴表元
朝代：宋

金華瓌秀抵仙都，雁宕石門天下無。
眼見朱幡出雲霧，手提丹筆洗焦枯。
海魚味爽休多食，嶺馬程艱合緩驅。
定有車前投贄者，幅巾麻褐是真儒。
亡友內翰趙公晦叔哀詩
作者：戴表元
朝代：宋

振鷺庭中飣坐身，行藏空寄軟蒲輪。
上來鬼泣荆山璞，獵罷人驚魯外麟。
死肯扣閽排貴倖，貧猶傾橐施鄉親。
平生一一明經術，雋永依然世澤新。
亡友内翰赵公晦叔哀诗
作者：戴表元
朝代：宋
体裁：七言律诗

振鹭庭中饤坐身，行藏空寄软蒲轮。上来鬼泣荆山璞，猎罢人惊鲁外麟。死肯扣阍排贵倖，贫犹倾橐施乡亲。平生一一明经术，隽永依然世泽新。
交秋不雨
作者：戴表元
朝代：宋

淤水飛成雨，焦田灌作秋。
江潮雙趼底，伏臘兩肩頭。
蝦螺知何罪，蛟龍自不憂。
吳兒有高廩，正蕩采菱舟。
交秋不雨
作者：戴表元
朝代：宋
体裁：五言律诗

淤水飞成雨，焦田灌作秋。江潮双趼底，伏腊两肩头。虾螺知何罪，蛟龙自不忧。吴儿有高廪，正荡采菱舟。
仇山图
作者：戴表元
朝代：宋
体裁：古风

仇山山下仇山人，白头宦学走风尘。问渠家在山何处，云气漫漫不知路。诗人作事例多痴，逢山且画且题诗。不如邻翁不识诗与画，一生耕钓仇山下。
仇山圖
作者：戴表元
朝代：宋

仇山山下仇山人，白頭宦學走風塵。
問渠家在山何處，雲氣漫漫不知路。
詩人作事例多癡，逢山且畫且題詩。
不如鄰翁不識詩與畫，一生耕釣仇山下。
以家事付諸兒惟不得姑蘇陸氏女子消息
作者：戴表元
朝代：宋

祇憐地僻少過從，更許年衰養惰慵。
行健有時尋近局，起遲嘗日到高舂。
鹿皮冠野頻頻戴，鵝頂蔬粗款款供。
兒女團欒俱在眼，獨憐無信過吳松。
以家事付诸儿惟不得姑苏陆氏女子消息
作者：戴表元
朝代：宋
体裁：七言律诗

祇怜地僻少过从，更许年衰养惰慵。行健有时寻近局，起迟尝日到高舂。鹿皮冠野频频戴，鹅顶蔬粗款款供。儿女团栾俱在眼，独怜无信过吴松。
以空飛本無迹韻爲五詩往扣廣微張公
作者：戴表元
朝代：宋

智有不近名，賢有不踐迹。
百年如飄風，誰作遠行客。
所要在持久，以道自消息。
吾師豈欺我，白首方學易。
以空飞本无迹韵为五诗往扣广微张公
作者：戴表元
朝代：宋
体裁：古风

智有不近名，贤有不践迹。百年如飘风，谁作远行客。所要在持久，以道自消息。吾师岂欺我，白首方学易。
以羔裘如濡洵美且侯韵为八诗送夹谷子括赴明州推官
作者：戴表元
朝代：宋

鉴虚磨愈明，弦柔调自直。临民要儒术，非但用三尺。君看春秋学，从士能断国。人情岂相远，赠子以不惑。水耕当用牛，陆行当用马。诗书无近功，平世安可舍。吾州兵荒来，冠盖多苟且。宁无段干木，意气能少下。
以羔裘如濡洵美且侯韵为八诗送夹谷子括赴明州推官·其一
作者：戴表元
朝代：宋
体裁：古风

鉴虚磨愈明，弦柔调自直。临民要儒术，非但用三尺。君看春秋学，从士能断国。人情岂相远，赠子以不惑。
以羔裘如濡洵美且侯韵为八诗送夹谷子括赴明州推官·其一
作者：戴表元
朝代：宋

鑑虚磨愈明，絃柔调自直。
临民要儒术，非但用三尺。
君看春秋学，从士能断国。
人情岂相远，赠子以不惑。
以羔裘如濡洵美且侯韵为八诗送夹谷子括赴明州推官·其二
作者：戴表元
朝代：宋
体裁：古风

水耕当用牛，陆行当用马。诗书无近功，平世安可舍。吾州兵荒来，冠盖多苟且。宁无段干木，意气能少下。
以羔裘如濡洵美且侯韻爲八詩送夾谷子括赴明州推官·其一
作者：戴表元
朝代：宋

鑑虛磨愈明，絃柔調自直。
臨民要儒術，非但用三尺。
君看春秋學，從士能斷國。
人情豈相遠，贈子以不惑。
以羔裘如濡洵美且侯韻爲八詩送夾谷子括赴明州推官·其二
作者：戴表元
朝代：宋

水耕當用牛，陸行當用馬。
詩書無近功，平世安可捨。
吾州兵荒來，冠蓋多苟且。
寧無段干木，意氣能少下。
伯收东冈麦
作者：戴表元
朝代：宋
体裁：古风

伯收东冈麦，仲移西塍秧。四季各有役，糊口走皇皇。岂不惜冠履，兼尝业缣缃。怜尔衣食微，及兹筋力强。古来经术士，什九起耕桑。穷通自天命，谨勿事胥商。
伯收东冈麦
作者：戴表元
朝代：宋

伯收东冈麦，仲移西塍秧。
四季各有役，餬口走皇皇。
岂不惜冠履，兼尝业缣缃。
怜尔衣食微，及兹筋力强。
古来经术士，什九起耕桑。
穷通自天命，谨勿事胥商。
伯收東岡麥
作者：戴表元
朝代：宋

伯收東岡麥，仲移西塍秧。
四季各有役，餬口走皇皇。
豈不惜冠履，兼嘗業縑緗。
憐爾衣食微，及茲筋力强。
古來經術士，什九起耕桑。
窮通自天命，謹勿事胥商。
余博士家猫相乳歌
作者：戴表元
朝代：宋
体裁：古风

上饶余宗钟鼎家，孙枝十世犹清华。南昌博士最贤者，膝下烨烨开绯牙。我行其庭值供顿，食指半千声不哗。女帨男鞶况修谨，冠立童趋知等差。江南族聚盛亦有，如此礼法嘻可嘉。长公公退忽语我，瑞猫之篇题满车。二雌同时各生子，一雌病僵如卧瓜。一雌端来代其乳，顾睨恳恻呼嘤哑。子众身疲乳亦竭，病母起将新乳加。天寒绣褥更枕藉，日暖花砖群戏拿。我怜二猫有至性，欲脱毛尾升笄珈。北平将门粱肉窟，此事尚得昌黎誇。公家儒化郁积久，义感宜可驯豚猳。愿公尽力持阃范，弥补始终无阙瑕。不见古来歌舞地，祇馀猿鹤与虫沙。
余博士家猫相乳歌
作者：戴表元
朝代：宋

上饶余宗钟鼎家，孙枝十世犹清华。
南昌博士最贤者，膝下烨烨开绯牙。
我行其庭值供顿，食指半千声不譁。
女帨男鞶况修谨，冠立童趋知等差。
江南族聚盛亦有，如此礼法嘻可嘉。
长公公退忽语我，瑞猫之篇题满车。
二雌同时各生子，一雌病僵如卧瓜。
一雌端来代其乳，顾睨恳恻呼嘤哑。
子众身疲乳亦竭，病母起将新乳加。
天寒绣褥更枕藉，日暖花砖群戏拏。
我怜二猫有至性，欲脱毛尾升笄珈。
北平将门粱肉窟，此事尚得昌黎夸。
公家儒化鬰积久，义感宜可驯豚猳。
愿公尽力持阃范，弥补始终无阙瑕。
不见古来歌舞地，祇余猿鹤与虫沙。
余博士家貓相乳歌
作者：戴表元
朝代：宋

上饒余宗鐘鼎家，孫枝十世猶清華。
南昌博士最賢者，膝下燁燁開緋牙。
我行其庭值供頓，食指半千聲不譁。
女帨男鞶况修謹，冠立童趨知等差。
江南族聚盛亦有，如此禮法嘻可嘉。
長公公退忽語我，瑞貓之篇題滿車。
二雌同時各生子，一雌病僵如卧瓜。
一雌端來代其乳，顧睨懇惻呼嚶啞。
子衆身疲乳亦竭，病母起將新乳加。
天寒繡褥更枕藉，日暖花磚群戲拏。
我憐二貓有至性，欲脫毛尾升笄珈。
北平將門粱肉窟，此事尚得昌黎誇。
公家儒化鬰積久，義感宜可馴豚猳。
願公盡力持閫範，彌補始終無闕瑕。
不見古來歌舞地，祇餘猿鶴與蟲沙。
余居之西偏有小室名啬庵诗以识之
作者：戴表元
朝代：宋
体裁：古风

啬语养气海，啬食养脾土。啬虑养心神，啬劳养筋膂。衰年百事袪，寄息此环堵。危如突围将，钝似滞风贾。颠仆冀赊延，空羸待偿补。夸虚道蟊贼，逞获命斤斧。收君詅痴符，佩我养生主。
余居之西偏有小室名嗇庵詩以識之
作者：戴表元
朝代：宋

嗇語養氣海，嗇食養脾土。
嗇慮養心神，嗇勞養筋膂。
衰年百事袪，寄息此環堵。
危如突圍將，鈍似滯風賈。
顛仆冀賒延，空羸待償補。
夸虛道蟊賊，逞獲命斤斧。
收君詅癡符，佩我養生主。
余既題畬齋有聞紙田之說而笑者復作長篇
作者：戴表元
朝代：宋

學農無年尤可待，學儒無成祇益餒。
羨君終歲作書癡，聚室嗷嗷窮不悔。
客來問計何所出，一飽自懸饘粥外。
平生據案畎畝心，汗簡爲犂筆爲耒。
蘗芽百氏草避耨，膏澤群經泉赴澮。
日高洛誦烏鳥悅，夜半吳吟風雨會。
世間粱穀何足道，開卷穰穰心欲醉。
旅熏辟蠹防雀鼠，更繕巾箱築倉廥。
古言樂歲生禮義，先見儒門消鄙悖。
租符且免里正索，子本時容書客儈。
東鄰有田多牛翁，日執牙籌親細碎。
囷糧竟作誰腹飽，騎吏驚惶汗流背。
此時畬齋談無事，峨冠正與周孔對。
禮義適口即爲味，牛心菊苗皆可膾。
我詩君意兩自知，且勿譊譊語兒輩。
余既题畬斋有闻纸田之说而笑者复作长篇
作者：戴表元
朝代：宋
体裁：古风

学农无年尤可待，学儒无成祇益馁。羡君终岁作书痴，聚室嗷嗷穷不悔。客来问计何所出，一饱自悬饘粥外。平生据案畎亩心，汗简为犁笔为耒。檗芽百氏草避耨，膏泽群经泉赴浍。日高洛诵乌鸟悦，夜半吴吟风雨会。世间粱谷何足道，开卷穰穰心欲醉。旅熏辟蠹防雀鼠，更缮巾箱筑仓廥。古言乐岁生礼义，先见儒门消鄙悖。租符且免里正索，子本时容书客侩。东邻有田多牛翁，日执牙筹亲细碎。囷粮竟作谁腹饱，骑吏惊惶汗流背。此时畬斋谈无事，峨冠正与周孔对。礼义适口即为味，牛心菊苗皆可脍。我诗君意两自知，且勿譊譊语儿辈。
余既题畬斋有闻纸田之说而笑者復作长篇
作者：戴表元
朝代：宋

学农无年尤可待，学儒无成祇益馁。
羡君终岁作书痴，聚室嗷嗷穷不悔。
客来问计何所出，一饱自悬饘粥外。
平生据案畎亩心，汗简为犂笔为耒。
蘗芽百氏草避耨，膏泽群经泉赴浍。
日高洛诵乌鸟悦，夜半吴吟风雨会。
世间粱谷何足道，开卷穰穰心欲醉。
旅熏辟蠹防雀鼠，更缮巾箱筑仓廥。
古言乐岁生礼义，先见儒门消鄙悖。
租符且免里正索，子本时容书客侩。
东邻有田多牛翁，日执牙筹亲细碎。
囷粮竟作谁腹饱，骑吏惊惶汗流背。
此时畬斋谈无事，峨冠正与周孔对。
礼义适口即为味，牛心菊苗皆可脍。
我诗君意两自知，且勿譊譊语儿辈。
保福寺
作者：戴表元
朝代：宋
体裁：七言律诗

漫天萝蔓断追寻，犹有人嫌未苦深。屋古渗当风雨气，僧驯化得虎狼心。松花昼暖蜂科蜜，梅子春残鸟恋阴。不应初来便忘去，身閒处处是山林。
保福寺
作者：戴表元
朝代：宋

漫天蘿蔓斷追尋，猶有人嫌未苦深。
屋古滲當風雨氣，僧馴化得虎狼心。
松花晝暖蜂科蜜，梅子春殘鳥戀陰。
不應初來便忘去，身閒處處是山林。
俞光远父子归马岙兼托问讯故旧
作者：戴表元
朝代：宋
体裁：古风

君不见深山野马生龙驹，又不见荒林老鹰鸠作雏。男儿似种世所少，俞郎三世成清儒。祇今道路满尘土，大袖已觉妨奔趋。提携逐食何足羡，羡子有策宁亲躯。蠲符昼行鸡犬静，餐钱下岁鲑鱼须。机神有馀自静重，蔚蔚老气生眉须。高堂百客森冠裾，四座指点看明珠。谁能对此心不动，归来转觉群儿愚。峡南云深山气冷，今岁亦闻愁旱枯。但怜四壁愈憔悴，傍人解笑吾人迂。书来隔宿发梦寐，便买舴艋随僮奴。山篱语喧听楖栗，晚阁妆罢悬蜘蛛。暂违相见喜定剧，胜似朝夕趋庭隅。因子此去传区区，先从贤翁到吾徒。刘郎癯绝今更癯，香岩老人安稳无。
俞光远父子归马岙兼託问讯故旧
作者：戴表元
朝代：宋

君不见深山野马生龙驹，又不见荒林老鹰鸠作雏。
男儿似种世所少，俞郎三世成清儒。
祇今道路满尘土，大袖已觉妨奔趋。
提携逐食何足羡，羡子有策宁亲躯。
蠲符昼行鸡犬静，餐钱下岁鲑鱼须。
机神有余自静重，蔚蔚老气生眉鬚。
高堂百客森冠裾，四座指点看明珠。
谁能对此心不动，归来转觉群儿愚。
峡南云深山气冷，今岁亦闻愁旱枯。
但怜四壁愈憔悴，傍人解笑吾人迂。
书来隔宿发梦寐，便买舴艋随僮奴。
山篱语喧听楖栗，晚阁妆罢悬蜘蛛。
暂违相见喜定剧，胜似朝夕趋庭隅。
因子此去传区区，先从贤翁到吾徒。
刘郎癯绝今更癯，香岩老人安稳无。
俞光遠父子歸馬嶴兼託問訊故舊
作者：戴表元
朝代：宋

君不見深山野馬生龍駒，又不見荒林老鷹鳩作雛。
男兒似種世所少，俞郎三世成清儒。
祇今道路滿塵土，大袖已覺妨奔趨。
提携逐食何足羨，羨子有策寧親軀。
蠲符晝行雞犬靜，餐錢下歲鮭魚須。
機神有餘自靜重，蔚蔚老氣生眉鬚。
高堂百客森冠裾，四座指點看明珠。
誰能對此心不動，歸來轉覺群兒愚。
峽南雲深山氣冷，今歲亦聞愁旱枯。
但憐四壁愈憔悴，傍人解笑吾人迂。
書來隔宿發夢寐，便買舴艋隨僮奴。
山籬語喧聽楖栗，晚閣妝罷懸蜘蛛。
暫違相見喜定劇，勝似朝夕趨庭隅。
因子此去傳區區，先從賢翁到吾徒。
劉郎癯絕今更癯，香岩老人安穩無。
信府同知黄侯名其讀書之室曰廣居
作者：戴表元
朝代：宋

隘夫護藩畛，得少便有餘。
達士心曠然，清明如太虛。
海岳陳鼎俎，羲駕走軒車。
唯諾無不行，尚懷豚與魚。
嗟茲山城氓，憎長逮其胥。
好語朝索茅，怒攻晝攘裾。
侯來未數月，眉頭笑舒舒。
退食掃一室，焚香展群書。
舉頭窗楹間，有榜揭廣居。
力行守仁義，鄒公不欺余。
信府同知黄侯名其读书之室曰广居
作者：戴表元
朝代：宋

隘夫护藩畛，得少便有余。
达士心旷然，清明如太虚。
海岳陈鼎俎，羲驾走轩车。
唯诺无不行，尚怀豚与鱼。
嗟兹山城氓，憎长逮其胥。
好语朝索茅，怒攻昼攘裾。
侯来未数月，眉头笑舒舒。
退食扫一室，焚香展群书。
举头窗楹间，有榜揭广居。
力行守仁义，邹公不欺余。
信府同知黄侯名其读书之室曰广居
作者：戴表元
朝代：宋
体裁：古风

隘夫护藩畛，得少便有馀。达士心旷然，清明如太虚。海岳陈鼎俎，羲驾走轩车。唯诺无不行，尚怀豚与鱼。嗟兹山城氓，憎长逮其胥。好语朝索茅，怒攻昼攘裾。侯来未数月，眉头笑舒舒。退食扫一室，焚香展群书。举头窗楹间，有榜揭广居。力行守仁义，邹公不欺余。
偶得巾样问老匠云正古漉酒巾也
作者：戴表元
朝代：宋

漉酒陶元亮，名传尚有巾。
方成执鞭志，更着捧心人。
待菊须簪髮，临流拟祓尘。
乃翁真处士，吾党祗閒民。
偶得巾样问老匠云正古漉酒巾也
作者：戴表元
朝代：宋
体裁：五言律诗

漉酒陶元亮，名传尚有巾。方成执鞭志，更著捧心人。待菊须簪发，临流拟祓尘。乃翁真处士，吾党祗閒民。
偶得巾樣問老匠云正古漉酒巾也
作者：戴表元
朝代：宋

漉酒陶元亮，名傳尚有巾。
方成執鞭志，更著捧心人。
待菊須簪髮，臨流擬祓塵。
乃翁真處士，吾黨祗閒民。
傍家东北有山曰绍地余幸得之规以为素庄也
作者：戴表元
朝代：宋

绍地吾所欣，他时以藏我。
冈原见逾美，松柏栽已伙。
双流交在右，一几平连左。
忆昔初经营，登高忘蹩跛。
年衰已渐怯，步暂石频坐。
居然契券叶，偶尔龟策可。
心手之勤劳，躯骸庶安妥。
况復近芳茨，时能荐蔬果。
虽无刘伶钟，略慕王孙躶。
傍家东北有山曰绍地余幸得之规以为素庄也
作者：戴表元
朝代：宋
体裁：古风

绍地吾所欣，他时以藏我。冈原见逾美，松柏栽已夥。双流交在右，一几平连左。忆昔初经营，登高忘蹩跛。年衰已渐怯，步暂石频坐。居然契券叶，偶尔龟策可。心手之勤劳，躯骸庶安妥。况复近芳茨，时能荐蔬果。虽无刘伶钟，略慕王孙裸。
傍家東北有山曰紹地余幸得之規以爲素莊也
作者：戴表元
朝代：宋

紹地吾所欣，他時以藏我。
岡原見逾美，松柏栽已夥。
雙流交在右，一几平連左。
憶昔初經營，登高忘蹩跛。
年衰已漸怯，步暫石頻坐。
居然契券叶，偶爾龜策可。
心手之勤勞，軀骸庶安妥。
况復近芳茨，時能薦蔬果。
雖無劉伶鍾，略慕王孫躶。
入杭
作者：戴表元
朝代：宋

曾江白酒樊江飯，處處當年客似家。
垂老重來舊相識，春風只有野桃花。
入杭
作者：戴表元
朝代：宋
体裁：七言绝句

曾江白酒樊江饭，处处当年客似家。垂老重来旧相识，春风只有野桃花。
八月十五夜雨中微有月色
作者：戴表元
朝代：宋

雨色今夜別，映門白鮮鮮。
隃知萬古月，自在最高天。
天高無陰晴，月亦無虧圓。
中間隔雲霧，頃刻變態千。
惟當自作樂，上界豈我憐。
接竹風撼郭，倒尊水號川。
狂歌眺渺莽，恐有浮槎仙。
八月十五夜雨中微有月色
作者：戴表元
朝代：宋
体裁：古风

雨色今夜别，映门白鲜鲜。隃知万古月，自在最高天。天高无阴晴，月亦无亏圆。中间隔云雾，顷刻变态千。惟当自作乐，上界岂我怜。接竹风撼郭，倒尊水号川。狂歌眺渺莽，恐有浮槎仙。
八月十六张园玩月得一字
作者：戴表元
朝代：宋

明河荡残云，青海收晚日。婆娑林端月，为我良久出。洗杯问劳苦，天女笑肸肸。月行虚空中，万古无损失。且可娱今宵，勿复思昨日。歌情天水遥，坐影入树密。嗔醒有微酒，徼诗或呼笔。仲容欢入林，怀祖娇在膝。初犹整裘褐，久乃忘冠栉。趋锵翻弈盘，笑傲惊帐室。宁来共喧呶，不许私暇逸。蚩蚩复扰扰，醉态不可一。情知此月下，此乐世无匹。月光本天性，清瑩本其质。动定极渟涵，声沈转萧瑟。匆忙寄醉语，悟迟已难述。
八月十六张园玩月得一字
作者：戴表元
朝代：宋
体裁：古风

明河荡残云，青海收晚日。婆娑林端月，为我良久出。洗杯问劳苦，天女笑肸肸。月行虚空中，万古无损失。且可娱今宵，勿复思昨日。歌情天水遥，坐影入树密。嗔醒有微酒，徼诗或呼笔。仲容欢入林，怀祖娇在膝。初犹整裘褐，久乃忘冠栉。趋锵翻弈盘，笑傲惊帐室。宁来共喧呶，不许私暇逸。蚩蚩复扰扰，醉态不可一。情知此月下，此乐世无匹。月光本天性，清莹本其质。动定极渟涵，声沈转萧瑟。匆忙寄醉语，悟迟已难述。
八月十六张园玩月得一字
作者：戴表元
朝代：宋

明河荡残云，青海收晚日。
婆娑林端月，为我良久出。
洗杯问劳苦，天女笑肸肸。
月行虚空中，万古无损失。
且可娱今宵，勿復思昨日。
歌情天水遥，坐影入树密。
嗔醒有微酒，徼诗或呼笔。
仲容欢入林，怀祖娇在膝。
初犹整裘褐，久乃忘冠栉。
趋锵翻弈盘，笑傲惊帐室。
宁来共喧呶，不许私暇逸。
蚩蚩復扰扰，醉态不可一。
情知此月下，此乐世无匹。
月光本天性，清莹本其质。
动定极渟涵，声沈转萧瑟。
匆忙寄醉语，悟迟已难述。
八月十六張園玩月得一字
作者：戴表元
朝代：宋

明河盪殘雲，青海收晚日。
婆娑林端月，爲我良久出。
洗杯問勞苦，天女笑肸肸。
月行虛空中，萬古無損失。
且可娛今宵，勿復思昨日。
歌情天水遥，坐影入樹密。
嗔醒有微酒，徼詩或呼筆。
仲容歡入林，懷祖嬌在膝。
初猶整裘褐，久乃忘冠櫛。
趨鏘翻弈盤，笑傲驚帳室。
寧來共喧呶，不許私暇逸。
蚩蚩復擾擾，醉態不可一。
情知此月下，此樂世無匹。
月光本天性，清瑩本其質。
動定極渟涵，聲沈轉蕭瑟。
匆忙寄醉語，悟遲已難述。
六月十三日壽陳子徽太博十首以無官一身輕有子萬事足爲韻·其一
作者：戴表元
朝代：宋

驕雲散飛雨，隨風爲有無。
老農終歲日，望施在須臾。
平生官田粟，長此禮義軀。
置之且勿戚，一飽任妻孥。
六月十三日壽陳子徽太博十首以無官一身輕有子萬事足爲韻·其一〇
作者：戴表元
朝代：宋

朝遊剡山巔，暮戲剡山足。
英英丹霞洞，不受塵土辱。
飛仙復何許，諸子如立鵠。
酌君滄浪泉，和君紫芝曲。
六月十三日壽陳子徽太博十首以無官一身輕有子萬事足爲韻·其七
作者：戴表元
朝代：宋

永日豈無饑，盜粟非所擬。
暍行豈無勞，惡木非所止。
君家碧梧軒，蓮荷泛芳沚。
我來息凉陰，嘉賓薦君子。
六月十三日壽陳子徽太博十首以無官一身輕有子萬事足爲韻·其三
作者：戴表元
朝代：宋

窮居無公憂，私此長夏日。
蚊蠅如俗子，正爾相妬嫉。
麾驅非吾任，遁避亦無術。
惟當俟其定，靜坐萬慮一。
六月十三日壽陳子徽太博十首以無官一身輕有子萬事足爲韻·其九
作者：戴表元
朝代：宋

炎方有朱鳥，璀璀顔色異。
土人目爲鳳，信爾可安致。
生雛固當奇，千歲會一至。
紛紛鴻燕期，寂寂非我事。
六月十三日壽陳子徽太博十首以無官一身輕有子萬事足爲韻·其二
作者：戴表元
朝代：宋

青青澤中蒲，九夏氣凄寒。
翾翾翠碧羽，照影蒼溪間。
巢由薄天下，俗士營一官。
小大各有適，自全良獨難。
六月十三日壽陳子徽太博十首以無官一身輕有子萬事足爲韻·其五
作者：戴表元
朝代：宋

當暑苦炎暍，日數秋風生。
窮憂在衣褐，霜露亦可驚。
徘徊念年少，歲月去已輕。
歲月可奈何，學道恐無成。
六月十三日壽陳子徽太博十首以無官一身輕有子萬事足爲韻·其八
作者：戴表元
朝代：宋

幽蟲聒午枕，掩抑聲千萬。
風前以虛鳴，蟋蟀最多怨。
我靜乃得聞，一一來自獻。
憧憧道傍子，與爾故相遠。
六月十三日壽陳子徽太博十首以無官一身輕有子萬事足爲韻·其六
作者：戴表元
朝代：宋

自古皆有隠，陶生隠於酒。
炎氛四面集，一窟在北牖。
世人羨桃源，桃源復何有。
惟容醉鄉徒，百世得相友。
六月十三日壽陳子徽太博十首以無官一身輕有子萬事足爲韻·其四
作者：戴表元
朝代：宋

流螢出草莽，空飛亂星辰。
蜻蜓水蟲質，一變能輕身。
物情羨速化，過眼異新陳。
嗟嗟白屋士，吾方保吾真。
六月十三日寿陈子徽太博十首以无官一身轻有子万事足为韵
作者：戴表元
朝代：宋

骄云散飞雨，随风为有无。老农终岁日，望施在须臾。平生官田粟，长此礼义躯。置之且勿戚，一饱任妻孥。青青泽中蒲，九夏气凄寒。翾翾翠碧羽，照影苍溪间。巢由薄天下，俗士营一官。小大各有适，自全良独难。穷居无公忧，私此长夏日。蚊蝇如俗子，正尔相妒嫉。麾驱非吾任，遁避亦无术。惟当俟其定，静坐万虑一。流萤出草莽，空飞乱星辰。蜻蜓水虫质，一变能轻身。物情羡速化，过眼异新陈。嗟嗟白屋士，吾方保吾真。当暑苦炎暍，日数秋风生。穷忧在衣褐，霜露亦可惊。徘徊念年少，岁月去已轻。岁月可奈何，学道恐无成。自古皆有隐，陶生隐于酒。炎氛四面集，一窟在北牖。世人羡桃源，桃源复何有。惟容醉乡徒，百世得相友。永日岂无饥，盗粟非所拟。暍行岂无劳，恶木非所止。君家碧梧轩，莲荷泛芳沚。我来息凉阴，嘉宾荐君子。幽虫聒午枕，掩抑声千万。风前以虚鸣，蟋蟀最多怨。我静乃得闻，一一来自献。憧憧道傍子，与尔故相远。炎方有朱鸟，璀璀颜色异。土人目为凤，信尔可安致。生雏固当奇，千岁会一至。纷纷鸿燕期，寂寂非我事。朝游剡山巅，暮戏剡山足。英英丹霞洞，不受尘土辱。飞仙复何许，诸子如立鹄。酌君沧浪泉，和君紫芝曲。
六月十三日寿陈子徽太博十首以无官一身轻有子万事足为韵·其一
作者：戴表元
朝代：宋
体裁：古风

骄云散飞雨，随风为有无。老农终岁日，望施在须臾。平生官田粟，长此礼义躯。置之且勿戚，一饱任妻孥。
六月十三日寿陈子徽太博十首以无官一身轻有子万事足为韵·其一〇
作者：戴表元
朝代：宋

朝游剡山巅，暮戏剡山足。
英英丹霞洞，不受尘土辱。
飞仙復何许，诸子如立鹄。
酌君沧浪泉，和君紫芝曲。
六月十三日寿陈子徽太博十首以无官一身轻有子万事足为韵·其七
作者：戴表元
朝代：宋
体裁：古风

永日岂无饥，盗粟非所拟。暍行岂无劳，恶木非所止。君家碧梧轩，莲荷泛芳沚。我来息凉阴，嘉宾荐君子。
六月十三日寿陈子徽太博十首以无官一身轻有子万事足为韵·其三
作者：戴表元
朝代：宋
体裁：古风

穷居无公忧，私此长夏日。蚊蝇如俗子，正尔相妒嫉。麾驱非吾任，遁避亦无术。惟当俟其定，静坐万虑一。
六月十三日寿陈子徽太博十首以无官一身轻有子万事足为韵·其三
作者：戴表元
朝代：宋

穷居无公忧，私此长夏日。
蚊蝇如俗子，正尔相妬嫉。
麾驱非吾任，遁避亦无术。
惟当俟其定，静坐万虑一。
六月十三日寿陈子徽太博十首以无官一身轻有子万事足为韵·其九
作者：戴表元
朝代：宋
体裁：古风

炎方有朱鸟，璀璀颜色异。土人目为凤，信尔可安致。生雏固当奇，千岁会一至。纷纷鸿燕期，寂寂非我事。
六月十三日寿陈子徽太博十首以无官一身轻有子万事足为韵·其二
作者：戴表元
朝代：宋
体裁：古风

青青泽中蒲，九夏气凄寒。翾翾翠碧羽，照影苍溪间。巢由薄天下，俗士营一官。小大各有适，自全良独难。
六月十三日寿陈子徽太博十首以无官一身轻有子万事足为韵·其五
作者：戴表元
朝代：宋
体裁：古风

当暑苦炎暍，日数秋风生。穷忧在衣褐，霜露亦可惊。徘徊念年少，岁月去已轻。岁月可奈何，学道恐无成。
六月十三日寿陈子徽太博十首以无官一身轻有子万事足为韵·其八
作者：戴表元
朝代：宋
体裁：古风

幽虫聒午枕，掩抑声千万。风前以虚鸣，蟋蟀最多怨。我静乃得闻，一一来自献。憧憧道傍子，与尔故相远。
六月十三日寿陈子徽太博十首以无官一身轻有子万事足为韵·其六
作者：戴表元
朝代：宋
体裁：古风

自古皆有隐，陶生隐于酒。炎氛四面集，一窟在北牖。世人羡桃源，桃源复何有。惟容醉乡徒，百世得相友。
六月十三日寿陈子徽太博十首以无官一身轻有子万事足为韵·其六
作者：戴表元
朝代：宋

自古皆有隠，陶生隠于酒。
炎氛四面集，一窟在北牖。
世人羡桃源，桃源復何有。
惟容醉乡徒，百世得相友。
六月十三日寿陈子徽太博十首以无官一身轻有子万事足为韵·其十
作者：戴表元
朝代：宋
体裁：古风

朝游剡山巅，暮戏剡山足。英英丹霞洞，不受尘土辱。飞仙复何许，诸子如立鹄。酌君沧浪泉，和君紫芝曲。
六月十三日寿陈子徽太博十首以无官一身轻有子万事足为韵·其四
作者：戴表元
朝代：宋
体裁：古风

流萤出草莽，空飞乱星辰。蜻蜓水虫质，一变能轻身。物情羡速化，过眼异新陈。嗟嗟白屋士，吾方保吾真。
六月朔日再会再次韵与胡氏谦避暑
作者：戴表元
朝代：宋
体裁：五言律诗

台屋深难暑，湖林近易风。高歌送长日，醉眼睨凉空。雀舌纤纤碧，鸡头淡淡红。行藏数子别，谈笑一樽同。
六月朔日再會再次韻與胡氏謙避暑
作者：戴表元
朝代：宋

臺屋深難暑，湖林近易風。
高歌送長日，醉眼睨凉空。
雀舌纖纖碧，雞頭淡淡紅。
行藏數子別，談笑一樽同。
兵后复还白岩山所舍作
作者：戴表元
朝代：宋
体裁：七言律诗

脱命归来意恍然，馀生堪喜亦堪怜。财逢乱世真如土，人到穷途始信天。问讯比邻晡爨后，呻吟儿女夜灯前。明朝又作安西计，饭后谁家沁雪田。
兵后復还白岩山所舍作
作者：戴表元
朝代：宋

脱命归来意恍然，余生堪喜亦堪怜。
财逢乱世真如土，人到穷途始信天。
问讯比邻晡爨后，呻吟儿女夜灯前。
明朝又作安西计，饭后谁家沁雪田。
兵后见三江口木芙蓉盛开
作者：戴表元
朝代：宋
体裁：七言律诗

江上秋花无数生，红红白白照江明。当年茂苑看曾厌，今日荒村望急惊。泣雨羁臣愁去阙，歌风艳女惜倾城。萧条欲别那拚得，移向东篱配菊英。
兵后见三江口木芙蓉盛开
作者：戴表元
朝代：宋

江上秋花无数生，红红白白照江明。
当年茂苑看曾厌，今日荒村望急惊。
泣雨羁臣愁去阙，歌风艷女惜倾城。
萧条欲别那拚得，移向东篱配菊英。
兵後復還白岩山所舍作
作者：戴表元
朝代：宋

脫命歸來意恍然，餘生堪喜亦堪憐。
財逢亂世真如土，人到窮途始信天。
問訊比鄰晡爨後，呻吟兒女夜燈前。
明朝又作安西計，飯後誰家沁雪田。
兵後見三江口木芙蓉盛開
作者：戴表元
朝代：宋

江上秋花無數生，紅紅白白照江明。
當年茂苑看曾厭，今日荒村望急驚。
泣雨羈臣愁去闕，歌風艷女惜傾城。
蕭條欲別那拚得，移向東籬配菊英。
再寄曹居士
作者：戴表元
朝代：宋
体裁：七言律诗

江海悠悠不为名，年深识尽世间情。于人有信惟潮候，去处无嗔是鹊声。新欲收书添累重，旧曾学剑向财轻。如何此日投闲迹，又结精庐傍古城。
再寄曹居士
作者：戴表元
朝代：宋

江海悠悠不爲名，年深識盡世間情。
於人有信惟潮候，去處無嗔是鵲聲。
新欲收書添累重，舊曾學劍向財輕。
如何此日投閑迹，又結精廬傍古城。
再招奕世
作者：戴表元
朝代：宋
体裁：五言律诗

雷晚还多雨，山寒只似春。野榴开向客，篱笋长过人。一寸书看懒，三叉路走频。王郎肯来否，谈笑共南邻。
再招奕世
作者：戴表元
朝代：宋

雷晚還多雨，山寒只似春。
野榴開向客，籬笋長過人。
一寸書看懶，三叉路走頻。
王郎肯來否，談笑共南鄰。
刈园诗为竺秀才作
作者：戴表元
朝代：宋
体裁：古风

朝从园中去，暮从园中归。园中何所有，杂草青离离。刈少犹未觉，刈多还渐稀。岂忧筐筥频，要使牛羊肥。但放刈手缓，勿伤兰与葵。葵高叶难护，兰弱根易萎。惟彼恶草种，刈尽转蕃滋。此理不可诘，此语令人思。
刈園詩爲竺秀才作
作者：戴表元
朝代：宋

朝從園中去，暮從園中歸。
園中何所有，雜草青離離。
刈少猶未覺，刈多還漸稀。
豈憂筐筥頻，要使牛羊肥。
但放刈手緩，勿傷蘭與葵。
葵高葉難護，蘭弱根易萎。
惟彼惡草種，刈盡轉蕃滋。
此理不可詰，此語令人思。
刘正仲至宝山不值主人而去次韵奉寄
作者：戴表元
朝代：宋
体裁：七言律诗

日日松间过□□，诗成忽在水云西。何人夜榻愁听雨，无数春船倒上溪。燕笋出时斑豹美，凤花开处杜鹃啼。东归更踏来时路，醉笔山廧取次题。
剡氏饑
作者：戴表元
朝代：宋

剡氏饑，山前山後尋蕨萁。
斸萁得粉不滿掬，皮膚皴裂十指禿。
皮皴指禿不敢辭，阿翁三日不供糜。
不如拋家去作挽船士，却得家人請官米。
剡氏饥
作者：戴表元
朝代：宋
体裁：古风

剡氏饥，山前山后寻蕨萁。斸萁得粉不满掬，皮肤皴裂十指秃。皮皴指秃不敢辞，阿翁三日不供糜。不如抛家去作挽船士，却得家人请官米。
剡笺送任叔实
作者：戴表元
朝代：宋

剡溪春水碧鳞鳞，剡水野藤如乱云。
剡人伐藤就溪洗，匠出素笺黄土纹。
大笺敷腴便竿牍，小笺轻盈日千束。
我昔少年贪着纂，累笥连箱输不足。
年来弃置百事休，引腕就书如畏囚。
有时得笺不自爱，杜曲蛮歌相献酬。
世人贵贱随人好，西家弃物东家宝。
退笔成山何足道，为我攻修太玄草。
剡笺送任叔实
作者：戴表元
朝代：宋
体裁：古风

剡溪春水碧鳞鳞，剡水野藤如乱云。剡人伐藤就溪洗，匠出素笺黄土纹。大笺敷腴便竿牍，小笺轻盈日千束。我昔少年贪著纂，累笥连箱输不足。年来弃置百事休，引腕就书如畏囚。有时得笺不自爱，杜曲蛮歌相献酬。世人贵贱随人好，西家弃物东家宝。退笔成山何足道，为我攻修太玄草。
剡箋送任叔實
作者：戴表元
朝代：宋

剡溪春水碧鱗鱗，剡水野藤如亂雲。
剡人伐藤就溪洗，匠出素箋黄土紋。
大箋敷腴便竿牘，小箋輕盈日千束。
我昔少年貪著纂，累笥連箱輸不足。
年來棄置百事休，引腕就書如畏囚。
有時得箋不自愛，杜曲蠻歌相獻酬。
世人貴賤隨人好，西家棄物東家寶。
退筆成山何足道，爲我攻修太玄草。
劉正仲至寶山不值主人而去次韻奉寄
作者：戴表元
朝代：宋

日日松間過□□，詩成忽在水雲西。
何人夜榻愁聽雨，無數春船倒上溪。
燕筍出時斑豹美，鳳花開處杜鵑啼。
東歸更踏來時路，醉筆山廧取次題。
十二月二十三日华亭小泊
作者：戴表元
朝代：宋

一一歌游处，今年又寂寥。
鸡声生坞树，蜃气杂江潮。
斑白寻遗老，丹青诧丽谯。
衰怀缘子女，不惮往来游。
十二月二十三日华亭小泊
作者：戴表元
朝代：宋
体裁：五言律诗

一一歌游处，今年又寂寥。鸡声生坞树，蜃气杂江潮。斑白寻遗老，丹青诧丽谯。衰怀缘子女，不惮往来遥。
十二月二十三日華亭小泊
作者：戴表元
朝代：宋

一一歌遊處，今年又寂寥。
雞聲生塢樹，蜃氣雜江潮。
斑白尋遺老，丹青詫麗譙。
衰懷緣子女，不憚往來遊。
十月朔旦寄貴白兄弟
作者：戴表元
朝代：宋

黄牛村前秋葉飛，青螺峰外海雲歸。
故人相思雪滿鬢，客子獨行風舉衣。
烏鵲定占誰屋喜，鱸魚知比去年肥。
當時歌酒江湖上，百里音書今亦稀。
十月朔旦寄贵白兄弟
作者：戴表元
朝代：宋
体裁：七言律诗

黄牛村前秋叶飞，青螺峰外海云归。故人相思雪满鬓，客子独行风举衣。乌鹊定占谁屋喜，鲈鱼知比去年肥。当时歌酒江湖上，百里音书今亦稀。
单漕贡君范挽诗
作者：戴表元
朝代：宋
体裁：五言律诗

竟抱遗经死，斯人亦可哀。传家一夔足，涉世万牛回。白屋身空脱，青山手自开。樵苏且莫近，玉树炯泉台。
南山下行
作者：戴表元
朝代：宋

南山高，北山高，行人山下聞叫號。
旁山死者何姓氏，纍纍骸骨橫林皋。
鳥喧犬噪沙草白，酸風十里吹腥臊。
中有一人稱甲族，蔽膝尚著長孺袍。
不知嬰觸爲何罪，但惜貴賤同所遭。
妻求抱尸諸子哭，魂氣滅沒埋蓬蒿。
人言殺身由貨寶，山村豈得皆權豪。
一言不酬兵在頸，性命轉眼輕鴻毛。
龍爭虎鬬尚未决，六合一穽何所逃。
振衣坐石望太白，寒林夜籟聲溞溞。
南山下行
作者：戴表元
朝代：宋
体裁：古风

南山高，北山高，行人山下闻叫号。旁山死者何姓氏，累累骸骨横林皋。鸟喧犬噪沙草白，酸风十里吹腥臊。中有一人称甲族，蔽膝尚著长孺袍。不知婴触为何罪，但惜贵贱同所遭。妻求抱尸诸子哭，魂气灭没埋蓬蒿。人言杀身由货宝，山村岂得皆权豪。一言不酬兵在颈，性命转眼轻鸿毛。龙争虎斗尚未决，六合一阱何所逃。振衣坐石望太白，寒林夜籁声溞溞。
南山下行
作者：戴表元
朝代：宋

南山高，北山高，行人山下闻叫号。
旁山死者何姓氏，纍纍骸骨横林皋。
鸟喧犬噪沙草白，酸风十里吹腥臊。
中有一人称甲族，蔽膝尚着长孺袍。
不知婴触为何罪，但惜贵贱同所遭。
妻求抱尸诸子哭，魂气灭没埋蓬蒿。
人言杀身由货宝，山村岂得皆权豪。
一言不酬兵在颈，性命转眼轻鸿毛。
龙争虎鬬尚未决，六合一穽何所逃。
振衣坐石望太白，寒林夜籁声溞溞。
南岩留宿分韵落字
作者：戴表元
朝代：宋
体裁：古风

游观值暄秋，饮狎得嘉客。嵌岩复在眼，徘徊忘还郭。款款坐向疲，喧喧笑多谑。短檐近见出，窦乳时闻落。防闇燎蒸薪，惊虚摇鼓铎。僮憨榻露处，僧驯茗频瀹。竟隐谅未能，羡彼高栖雀。
南岩留宿分韵落字
作者：戴表元
朝代：宋

游观值暄秋，饮狎得嘉客。
嵌岩復在眼，徘徊忘还郭。
款款坐向疲，喧喧笑多谑。
短檐近见出，窦乳时闻落。
防闇燎蒸薪，惊虚摇鼓铎。
僮憨榻露处，僧驯茗频瀹。
竟隠谅未能，羡彼高栖雀。
南巖留宿分韻落字
作者：戴表元
朝代：宋

遊觀值暄秋，飲狎得嘉客。
嵌巖復在眼，徘徊忘還郭。
款款坐向疲，喧喧笑多謔。
短簷近見出，竇乳時聞落。
防闇燎蒸薪，驚虛摇鼓鐸。
僮憨榻露處，僧馴茗頻瀹。
竟隠諒未能，羨彼高棲雀。
又作散愁
作者：戴表元
朝代：宋

說窮人不信，欲說更何爲。
日永書腸覺，霜濃病骨知。
□家兵潰後，交絕廩空時。
頭白風塵境，消磨尚有詩。
又作散愁
作者：戴表元
朝代：宋
体裁：五言律诗

说穷人不信，欲说更何为。日永书肠觉，霜浓病骨知。□家兵溃后，交绝廪空时。头白风尘境，消磨尚有诗。
又坐隐辞
作者：戴表元
朝代：宋
体裁：古风

快马疾驰，不如徒步。多金善贾，不如躬耕。日食八珍，不如强饭。封侯万里，不如还乡。我观古来丈夫子，何用桑弧蓬矢射四方。苏秦生为六印役，主父死愿五鼎烹。不如诸葛草间谈管乐，陶潜醉里傲羲皇。南面之尊何如于据梧之贱，环辙之智无预于荷蓧之狂。高冈峻谷久亦变，青天白日昼夜行茫茫。胡为忧愁浪自苦，百年齿发谁得长坚强。不如掩关扫迹成坐隐，清斋永日一炉香。
古詩十五韻送胡天放西遊
作者：戴表元
朝代：宋

有鐵莫妄鎔，鎔作俠士椎。
有帛莫妄縫，縫作山人衣。
君看天放翁，氣貌絕清羸。
濩落七尺身，仁義充膚肌。
無家救人窮，無田恤人饑。
江湖三十秋，白頭轉嶇崎。
餘情尚灑灑，不吐酸寒辭。
事慕古豪傑，諸兒那得知。
或云有仙骨，深中愈難窺。
趫騰華佗戲，偃蹇梁鴻噫。
世態貴反覆，口語瀾翻飛。
夫子顧之笑，百觸不發機。
寧當待溝壑，西山古誰悲。
佩君珊瑚鈎，酌以玻璃巵。
相知豈云無，去去勿復疑。
古诗十五韵送胡天放西游
作者：戴表元
朝代：宋

有铁莫妄镕，镕作侠士椎。
有帛莫妄缝，缝作山人衣。
君看天放翁，气貌绝清羸。
濩落七尺身，仁义充肤肌。
无家救人穷，无田恤人饥。
江湖三十秋，白头转岖崎。
余情尚洒洒，不吐酸寒辞。
事慕古豪杰，诸儿那得知。
或云有仙骨，深中愈难窥。
趫腾华佗戏，偃蹇梁鸿噫。
世态贵反覆，口语澜翻飞。
夫子顾之笑，百触不发机。
宁当待沟壑，西山古谁悲。
佩君珊瑚鈎，酌以玻璃巵。
相知岂云无，去去勿復疑。
古诗十五韵送胡天放西游
作者：戴表元
朝代：宋
体裁：古风

有铁莫妄镕，镕作侠士椎。有帛莫妄缝，缝作山人衣。君看天放翁，气貌绝清羸。濩落七尺身，仁义充肤肌。无家救人穷，无田恤人饥。江湖三十秋，白头转岖崎。馀情尚洒洒，不吐酸寒辞。事慕古豪杰，诸儿那得知。或云有仙骨，深中愈难窥。趫腾华佗戏，偃蹇梁鸿噫。世态贵反覆，口语澜翻飞。夫子顾之笑，百触不发机。宁当待沟壑，西山古谁悲。佩君珊瑚钩，酌以玻璃卮。相知岂云无，去去勿复疑。
句
作者：戴表元
朝代：宋

酣歌待约东邻伴，泼面晴风涨酒澜。更有邻墙全处士，醉吟能泛百杯宽。
句·其一
作者：戴表元
朝代：宋

酣歌待約東鄰伴，潑面晴風漲酒瀾。
句·其一
作者：戴表元
朝代：宋
体裁：句

酣歌待约东邻伴，泼面晴风涨酒澜。
句·其二
作者：戴表元
朝代：宋
体裁：句

更有邻墙全处士，醉吟能泛百杯宽。
句·其二
作者：戴表元
朝代：宋

更有鄰牆全處士，醉吟能泛百杯寬。
史亨父挽詩
作者：戴表元
朝代：宋

玉食嬋娟非壽資，清懷猶勝幾男兒。
壺觴竹寺尋秋月，燈火荷齋聽雨時。
補衲有衣曾禮佛，吞舟無訣莫憑醫。
平生瀟灑王文學，地下相逢且說詩。
史亨父挽诗
作者：戴表元
朝代：宋
体裁：七言律诗

玉食婵娟非寿资，清怀犹胜几男儿。壶觞竹寺寻秋月，灯火荷斋听雨时。补衲有衣曾礼佛，吞舟无诀莫凭医。平生潇洒王文学，地下相逢且说诗。
史昭甫招陈宗鲁之长兴
作者：戴表元
朝代：宋
体裁：五言律诗

之子沧浪去，三吴西更西。白盐莼菜脍，红酒稻花鸡。地少惊云满，天空见日低。锦囊看烂熳，佳客醉留题。
史昭甫招陳宗魯之長興
作者：戴表元
朝代：宋

之子滄浪去，三吳西更西。
白鹽蓴菜膾，紅酒稻花雞。
地少驚雲滿，天空見日低。
錦囊看爛熳，佳客醉留題。
同曹泰宇賦寶化鳳花二首·其一
作者：戴表元
朝代：宋

花開難得年年看，住近須還日日來。
古壁危闌自顔色，不煩高築鳳皇臺。
同曹泰宇賦寶化鳳花二首·其二
作者：戴表元
朝代：宋

鳳皇不出幾何年，莫怪山花惜杜鵑。
一樣春風好毛羽，回頭曾管蜀山川。
同曹泰宇赋宝化凤花二首
作者：戴表元
朝代：宋

花开难得年年看，住近须还日日来。古壁危阑自颜色，不烦高筑凤皇台。凤皇不出几何年，莫怪山花惜杜鹃。一样春风好毛羽，回头曾管蜀山川。
同曹泰宇赋宝化凤花二首·其一
作者：戴表元
朝代：宋
体裁：七言绝句

花开难得年年看，住近须还日日来。古壁危阑自颜色，不烦高筑凤皇台。
同曹泰宇赋宝化凤花二首·其二
作者：戴表元
朝代：宋
体裁：七言绝句

凤皇不出几何年，莫怪山花惜杜鹃。一样春风好毛羽，回头曾管蜀山川。
同諸子行上畈山
作者：戴表元
朝代：宋

白石秋更潔，清溪寒自鳴。
牛羊爭道路，鳥雀聚柴荆。
野果高低熟，山田早晚耕。
吾歸任衰懶，兒輩託平生。
同诸子行上畈山
作者：戴表元
朝代：宋
体裁：五言律诗

白石秋更洁，清溪寒自鸣。牛羊争道路，鸟雀聚柴荆。野果高低熟，山田早晚耕。吾归任衰懒，儿辈托平生。
同诸子行上畈山
作者：戴表元
朝代：宋

白石秋更洁，清溪寒自鸣。
牛羊争道路，鸟雀聚柴荆。
野果高低熟，山田早晚耕。
吾归任衰懒，儿辈託平生。
同陈养晦兵后过邑
作者：戴表元
朝代：宋

搜山马退余春草，避世人归起夏蚕。
破屋烟沙飞飒飒，遗民鬚鬓雪毵毵。
青山几处杨梅坞，白酒谁家榉柳潭。
休学丁仙返辽左，聊同庾老赋江南。
同陈养晦兵后过邑
作者：戴表元
朝代：宋
体裁：七言律诗

搜山马退馀春草，避世人归起夏蚕。破屋烟沙飞飒飒，遗民须鬓雪毵毵。青山几处杨梅坞，白酒谁家榉柳潭。休学丁仙返辽左，聊同庾老赋江南。
同陳養晦兵後過邑
作者：戴表元
朝代：宋

搜山馬退餘春草，避世人歸起夏蠶。
破屋烟沙飛颯颯，遺民鬚鬢雪毿毿。
青山幾處楊梅塢，白酒誰家櫸柳潭。
休學丁仙返遼左，聊同庾老賦江南。
吕氏六桂堂
作者：戴表元
朝代：宋

年少奔驰有底忙，棘闱兰署梦茫茫。
白头鞍马风沙裏，听说燕山六桂堂。
吕氏六桂堂
作者：戴表元
朝代：宋
体裁：七言绝句

年少奔驰有底忙，棘闱兰署梦茫茫。白头鞍马风沙里，听说燕山六桂堂。
君莫夸少年一首赠余光远
作者：戴表元
朝代：宋

君莫夸少年，与我惫者疏。
我亦尝少年，少年君不如。
谈谐今已忘，犹有少年余。
东南山水国，早得飞长裾。
春园虎丘树，夏槛玉泉鱼。
吴妍与楚艳，过眼日千车。
当此秋风凄，游子易欷歔。
我时未更事，意气益发舒。
出门有佳侣，遇胜不得虚。
惟忧日晷短，当去亦踌躇。
官曹人所厌，高士不肯居。
平生纵观处，最在客南徐。
姻党四面集，綵衣拥安舆。
停觥待淮蟹，醇甘逮僮胥。
道路无此愿，此愿胜乡闾。
自从秣陵归，鬰鬰不再摅。
三间风雨屋，僻其荒林墟。
非君好事者，谁能至吾庐。
今来建溪上，逢君屡相于。
行藏且勿问，人世有乘除。
旧狂我已悔，新锐君当袪。
男儿不用世，资身在犂锄。
临风赠君别，劝君惜居诸。
劝君重桑梓，劝君重名誉。
岁晚未相忘，频寄山中书。
君莫誇少年一首贈余光遠
作者：戴表元
朝代：宋

君莫誇少年，與我憊者疏。
我亦嘗少年，少年君不如。
談諧今已忘，猶有少年餘。
東南山水國，早得飛長裾。
春園虎丘樹，夏檻玉泉魚。
吳妍與楚豔，過眼日千車。
當此秋風凄，遊子易欷歔。
我時未更事，意氣益發舒。
出門有佳侶，遇勝不得虛。
惟憂日晷短，當去亦躊躇。
官曹人所厭，高士不肯居。
平生縱觀處，最在客南徐。
姻黨四面集，綵衣擁安輿。
停觥待淮蟹，醇甘逮僮胥。
道路無此願，此願勝鄉閭。
自從秣陵歸，鬰鬰不再攄。
三間風雨屋，僻其荒林墟。
非君好事者，誰能至吾廬。
今來建溪上，逢君屢相於。
行藏且勿問，人世有乘除。
舊狂我已悔，新銳君當袪。
男兒不用世，資身在犂鋤。
臨風贈君別，勸君惜居諸。
勸君重桑梓，勸君重名譽。
歲晚未相忘，頻寄山中書。
君莫誇少年一首赠余光远
作者：戴表元
朝代：宋
体裁：古风

君莫誇少年，与我惫者疏。我亦尝少年，少年君不如。谈谐今已忘，犹有少年馀。东南山水国，早得飞长裾。春园虎丘树，夏槛玉泉鱼。吴妍与楚艳，过眼日千车。当此秋风凄，游子易欷歔。我时未更事，意气益发舒。出门有佳侣，遇胜不得虚。惟忧日晷短，当去亦踌躇。官曹人所厌，高士不肯居。平生纵观处，最在客南徐。姻党四面集，綵衣拥安舆。停觥待淮蟹，醇甘逮僮胥。道路无此愿，此愿胜乡闾。自从秣陵归，郁郁不再摅。三间风雨屋，僻其荒林墟。非君好事者，谁能至吾庐。今来建溪上，逢君屡相于。行藏且勿问，人世有乘除。旧狂我已悔，新锐君当袪。男儿不用世，资身在犁锄。临风赠君别，劝君惜居诸。劝君重桑梓，劝君重名誉。岁晚未相忘，频寄山中书。
听琴行赠沈秀才
作者：戴表元
朝代：宋

君不见江南琴师海与聪，谁与传者梦溪公。
又不见醉翁诗中沈夫子，听水作琴琴谱起。
祇今人间何处无琴师，问渠端由渠未知。
钱塘东风万人裏，沈家还见奇男儿。
沈家家住鸳湖曲，夜理渔丝朝采菊。
菊苦难餐鱼又寒，弹出歌声寄凄独。
近来携琴东海行，清音应滑如流鶑。
湖园日暖百花叹，弹彻满树春风生。
我不识琴识琴理，为君悲酸为君喜。
相逢正值酒钱空，徉狂攘臂红尘市。
琵琶阮咸休羡渠，相知岂须频曳裾。
醉毛死久髯徐去，洗手空山修乐书。
听琴行赠沈秀才
作者：戴表元
朝代：宋
体裁：古风

君不见江南琴师海与聪，谁与传者梦溪公。又不见醉翁诗中沈夫子，听水作琴琴谱起。祇今人间何处无琴师，问渠端由渠未知。钱塘东风万人里，沈家还见奇男儿。沈家家住鸳湖曲，夜理渔丝朝采菊。菊苦难餐鱼又寒，弹出歌声寄凄独。近来携琴东海行，清音应滑如流莺。湖园日暖百花叹，弹彻满树春风生。我不识琴识琴理，为君悲酸为君喜。相逢正值酒钱空，徉狂攘臂红尘市。琵琶阮咸休羡渠，相知岂须频曳裾。醉毛死久髯徐去，洗手空山修乐书。
吳兄文參議同登金陵鳳皇臺醉作
作者：戴表元
朝代：宋

百年訪古此徘徊，更上山椒掃草萊。
一臠地腴胡馬瞰，數圍天險化龍開。
時聞營籍傳謠曲，誰見禪宮離劫灰。
李白不生王謝歇，西風日落鳳皇臺。
吳姬曲五首·其一
作者：戴表元
朝代：宋

吳姬來，吳船蕩漾湖花開。
隔堤迎笑欲飛舉，不用少年多槳催。
問君青春得幾許，看取架上紅玫瑰。
吳姬曲五首·其三
作者：戴表元
朝代：宋

吳姬舞，朝看成雲暮看雨。
偶然欲笑一回眸，錦段金錢落如土。
誰家學取野鴛鴦，終日癡迷弄沙浦。
吳姬曲五首·其二
作者：戴表元
朝代：宋

吳姬歌，歌聲宛宛歌情多。
當尊一闋且呼酒，酒遍餘聲無奈何。
春風顛狂亦如我，坐見花外摇湖波。
吳姬曲五首·其五
作者：戴表元
朝代：宋

吳姬歸，潮光燭影紅輝輝。
中心有語不敢吐，安得作月生汝衣。
明朝花下更須醉，放取後園鶑燕飛。
吳姬曲五首·其四
作者：戴表元
朝代：宋

吳姬醉，濃花爛蕊春憔悴。
當筵賭令諱空拳，忘却拈三并數四。
坐中癡客儘偷看，翠軃雲翹欹不墜。
吴兄文参议同登金陵凤皇台醉作
作者：戴表元
朝代：宋
体裁：七言律诗

百年访古此徘徊，更上山椒扫草莱。一脔地腴胡马瞰，数围天险化龙开。时闻营籍传谣曲，谁见禅宫离劫灰。李白不生王谢歇，西风日落凤皇台。
吴姬曲五首
作者：戴表元
朝代：宋

吴姬来，吴船荡漾湖花开。隔堤迎笑欲飞举，不用少年多桨催。问君青春得几许，看取架上红玫瑰。吴姬歌，歌声宛宛歌情多。当尊一阕且呼酒，酒遍馀声无奈何。春风颠狂亦如我，坐见花外摇湖波。吴姬舞，朝看成云暮看雨。偶然欲笑一回眸，锦段金钱落如土。谁家学取野鸳鸯，终日痴迷弄沙浦。吴姬醉，浓花烂蕊春憔悴。当筵赌令讳空拳，忘却拈三并数四。坐中痴客尽偷看，翠亸云翘攲不坠。吴姬归，潮光烛影红辉辉。中心有语不敢吐，安得作月生汝衣。明朝花下更须醉，放取后园莺燕飞。
吴姬曲五首·其一
作者：戴表元
朝代：宋
体裁：古风

吴姬来，吴船荡漾湖花开。隔堤迎笑欲飞举，不用少年多桨催。问君青春得几许，看取架上红玫瑰。
吴姬曲五首·其三
作者：戴表元
朝代：宋
体裁：古风

吴姬舞，朝看成云暮看雨。偶然欲笑一回眸，锦段金钱落如土。谁家学取野鸳鸯，终日痴迷弄沙浦。
吴姬曲五首·其二
作者：戴表元
朝代：宋

吴姬歌，歌声宛宛歌情多。
当尊一阕且呼酒，酒遍余声无奈何。
春风颠狂亦如我，坐见花外摇湖波。
吴姬曲五首·其二
作者：戴表元
朝代：宋
体裁：古风

吴姬歌，歌声宛宛歌情多。当尊一阕且呼酒，酒遍馀声无奈何。春风颠狂亦如我，坐见花外摇湖波。
吴姬曲五首·其五
作者：戴表元
朝代：宋
体裁：古风

吴姬归，潮光烛影红辉辉。中心有语不敢吐，安得作月生汝衣。明朝花下更须醉，放取后园莺燕飞。
吴姬曲五首·其五
作者：戴表元
朝代：宋

吴姬归，潮光烛影红辉辉。
中心有语不敢吐，安得作月生汝衣。
明朝花下更须醉，放取后园鶑燕飞。
吴姬曲五首·其四
作者：戴表元
朝代：宋
体裁：古风

吴姬醉，浓花烂蕊春憔悴。当筵赌令讳空拳，忘却拈三并数四。坐中痴客尽偷看，翠亸云翘攲不坠。
吴姬曲五首·其四
作者：戴表元
朝代：宋

吴姬醉，浓花烂蕊春憔悴。
当筵赌令讳空拳，忘却拈三并数四。
坐中痴客尽偷看，翠軃云翘欹不坠。
呂氏六桂堂
作者：戴表元
朝代：宋

年少奔馳有底忙，棘闈蘭署夢茫茫。
白頭鞍馬風沙裏，聽說燕山六桂堂。
周东乡载酒冰溪上因游岳祠醉作
作者：戴表元
朝代：宋
体裁：七言律诗

葫芦城下草平沙，狼牙峰前溪吐花。晴日路尘清野马，空林人语乱神鸦。馋思火瓮生烧笋，渴爱山炉熟煮茶。投老远游何所惜，为君欢坐岸乌纱。
周東鄉載酒冰溪上因遊岳祠醉作
作者：戴表元
朝代：宋

葫蘆城下草平沙，狼牙峰前溪吐花。
晴日路塵清野馬，空林人語亂神鴉。
饞思火甕生燒笋，渴愛山爐熟煮茶。
投老遠遊何所惜，爲君歡坐岸烏紗。
周秀才惠猫
作者：戴表元
朝代：宋
体裁：七言绝句

狸儿轻捷豹儿斑，作势擒生也不难。渐觉形神欲相贺，青奴黄奶夜平安。
周秀才惠猫
作者：戴表元
朝代：宋

貍儿轻捷豹儿斑，作势擒生也不难。
渐觉形神欲相贺，青奴黄奶夜平安。
周秀才惠貓
作者：戴表元
朝代：宋

貍兒輕捷豹兒斑，作勢擒生也不難。
漸覺形神欲相賀，青奴黄嬭夜平安。
和邓善之秋兴二首
作者：戴表元
朝代：宋

鬓发日夜老，神仙那可求。杨雄识字苦，玄晏著书愁。碧酒红莲夜，朱弦白雁秋。论心得少暇，同上最高楼。鹤化城犹在，龙移井未枯。百年吾道半，六合此身孤。西山栽花屋，东风卖酒垆。徉狂觅耆旧，处处土音殊。
和邓善之秋兴二首·其一
作者：戴表元
朝代：宋
体裁：五言律诗

鬓发日夜老，神仙那可求。杨雄识字苦，玄晏著书愁。碧酒红莲夜，朱弦白雁秋。论心得少暇，同上最高楼。
和邓善之秋兴二首·其一
作者：戴表元
朝代：宋

鬓髮日夜老，神仙那可求。
杨雄识字苦，玄晏着书愁。
碧酒红莲夜，朱絃白雁秋。
论心得少暇，同上最高楼。
和邓善之秋兴二首·其二
作者：戴表元
朝代：宋
体裁：五言律诗

鹤化城犹在，龙移井未枯。百年吾道半，六合此身孤。西山栽花屋，东风卖酒垆。徉狂觅耆旧，处处土音殊。
和鄧善之秋興二首·其一
作者：戴表元
朝代：宋

鬢髮日夜老，神仙那可求。
楊雄識字苦，玄晏著書愁。
碧酒紅蓮夜，朱絃白雁秋。
論心得少暇，同上最高樓。
和鄧善之秋興二首·其二
作者：戴表元
朝代：宋

鶴化城猶在，龍移井未枯。
百年吾道半，六合此身孤。
西山栽花屋，東風賣酒壚。
徉狂覓耆舊，處處土音殊。
和陶乞食
作者：戴表元
朝代：宋
体裁：古风

今朝胡不乐，取书一哦之。饥穷古不免，陶生良有辞。骨肉同天伦，僮仆缘食来。如何长年中，万事付酒杯。脱身得一饱，激烈陈歌诗。不如鲁侯仁，借贷英雄材。嗟余亦有作，欲向谁同贻。
和陶乞食
作者：戴表元
朝代：宋

今朝胡不樂，取書一哦之。
饑窮古不免，陶生良有辭。
骨肉同天倫，僮僕緣食來。
如何長年中，萬事付酒杯。
脫身得一飽，激烈陳歌詩。
不如魯侯仁，借貸英雄材。
嗟余亦有作，欲向誰同貽。
咏蚕
作者：戴表元
朝代：宋
体裁：五言律诗

物亦有仁者，蚕功不可量。将身甘鼎镬，与世作衣裳。过栈苍云湿，登山白雪香。未知龙种似，犹与马群妨。
啄木行贈凈珇上人
作者：戴表元
朝代：宋

東園嘹嘹還剝剝，有鳥晨饑啄霜木。
天寒蟲豸得幾何，爪觜披猖良爲腹。
華堂蝙蝠添毛衣，飛蚊凈盡何處歸。
海山野鶴亦有饑，饑絕不向人前飛。
啄木行赠净珇上人
作者：戴表元
朝代：宋
体裁：古风

东园嘹嘹还剥剥，有鸟晨饥啄霜木。天寒虫豸得几何，爪觜披猖良为腹。华堂蝙蝠添毛衣，飞蚊净尽何处归。海山野鹤亦有饥，饥绝不向人前飞。
啄木行赠凈珇上人
作者：戴表元
朝代：宋

东园嘹嘹还剥剥，有鸟晨饥啄霜木。
天寒虫豸得几何，爪觜披猖良为腹。
华堂蝙蝠添毛衣，飞蚊凈尽何处归。
海山野鹤亦有饥，饥绝不向人前飞。
喜王丞病較
作者：戴表元
朝代：宋

途窮已難忍，那許病經時。
學到自無鬼，命强客有醫。
飯爲扶壽本，書是解煩資。
便作天台約，山行未覺衰。
喜王丞病较
作者：戴表元
朝代：宋
体裁：五言律诗

途穷已难忍，那许病经时。学到自无鬼，命强客有医。饭为扶寿本，书是解烦资。便作天台约，山行未觉衰。
單漕貢君範挽詩
作者：戴表元
朝代：宋

竟抱遺經死，斯人亦可哀。
傳家一夔足，涉世萬牛回。
白屋身空脫，青山手自開。
樵蘇且莫近，玉樹炯泉臺。
嚴提舉挽詩
作者：戴表元
朝代：宋

判得身煨燼，歌銘尚爾爲。
可憐蟬脫蛻，還許豹留皮。
剡水歸來棹，柯山看斷棋。
平生觸心處，臨卷費相思。
四十
作者：戴表元
朝代：宋
体裁：五言律诗

四十不解事，真成无用人。交游青草尽，途路白云新。渐觉名妨静，难将学济贫。堂堂楚龚传，犹有隐流嗔。
四十
作者：戴表元
朝代：宋

四十不解事，真成无用人。
交游青草尽，途路白云新。
渐觉名妨静，难将学济贫。
堂堂楚龚传，犹有隠流嗔。
四十
作者：戴表元
朝代：宋

四十不解事，真成無用人。
交遊青草盡，途路白雲新。
漸覺名妨靜，難將學濟貧。
堂堂楚龔傳，猶有隠流嗔。
四明山中十絕·仙山
作者：戴表元
朝代：宋

仙在人間不易尋，當時已道是山深。
可憐華表標題處，夜夜猿啼楓樹林。
四明山中十絕·北溪
作者：戴表元
朝代：宋

亂雲穿盡得平蕪，一段冰寒碧玉壺。
猶是春風未相棄，山前吹長萬龍鬚。
四明山中十絕·大小橫山
作者：戴表元
朝代：宋

小橫欲盡大橫來，萬壑千岩汹湧開。
聞道洞天深幾許，紫雲深處有樓臺。
四明山中十絕·木蘭
作者：戴表元
朝代：宋

七里黄泥紅樹岡，西風果熟一村香。
居人只道山深好，三百年來是戰場。
四明山中十絕·楓樹坑
作者：戴表元
朝代：宋

雁飛不斷楚天長，雲路霜林級級黄。
何處人烟有墟落，北風高壠散牛羊。
四明山中十絕·白水
作者：戴表元
朝代：宋

劉郎一去杳無蹤，水白山青只故宮。
欲問巖前老松樹，人間禁得幾秋風。
四明山中十絕·羊額嶺
作者：戴表元
朝代：宋

兩頰稜稜額下分，更無坳處可藏雲。
西風怕奪行人眼，蕎麥滿山鋪錦雲。
四明山中十絕·茶焙
作者：戴表元
朝代：宋

山深不見焙茶人，霜日清妍樹樹春。
最有風情是巖水，味甘如乳色如銀。
四明山中十絕·莽廣溪
作者：戴表元
朝代：宋

怪石驚湍吼不休，時時巖客飲寒牛。
誰知此水明州去，浸作琉璃萬頃秋。
四明山中十絕·韓采岩
作者：戴表元
朝代：宋

洞深烟樹碧氤氳，只采靈苗不采薪。
聞着蹤由多懶說，相逢莫有姓韓人。
四明山中十绝 其一 枫树坑
作者：戴表元
朝代：宋
体裁：七言绝句

雁飞不断楚天长，云路霜林级级黄。何处人烟有墟落，北风高垄散牛羊。
四明山中十绝 其四 北溪
作者：戴表元
朝代：宋
体裁：七言绝句

乱云穿尽得平芜，一段冰寒碧玉壶。犹是春风未相弃，山前吹长万龙须。
四明山中十绝·仙山
作者：戴表元
朝代：宋
体裁：七言绝句

仙在人间不易寻，当时已道是山深。可怜华表标题处，夜夜猿啼枫树林。
四明山中十绝·北溪
作者：戴表元
朝代：宋

乱云穿尽得平芜，一段冰寒碧玉壶。
犹是春风未相弃，山前吹长万龙鬚。
四明山中十绝·大小横山
作者：戴表元
朝代：宋
体裁：七言绝句

小横欲尽大横来，万壑千岩汹涌开。闻道洞天深几许，紫云深处有楼台。
四明山中十绝·木兰
作者：戴表元
朝代：宋
体裁：七言绝句

七里黄泥红树冈，西风果熟一村香。居人只道山深好，三百年来是战场。
四明山中十绝·枫树坑
作者：戴表元
朝代：宋

雁飞不断楚天长，云路霜林级级黄。何处人烟有墟落，北风高垄散牛羊。山深不见焙茶人，霜日清妍树树春。最有风情是岩水，味甘如乳色如银。小横欲尽大横来，万壑千岩汹涌开。闻道洞天深几许，紫云深处有楼台。乱云穿尽得平芜，一段冰寒碧玉壶。犹是春风未相弃，山前吹长万龙须。洞深烟树碧氤氲，只采灵苗不采薪。闻着踪由多懒说，相逢莫有姓韩人。怪石惊湍吼不休，时时岩客饮寒牛。谁知此水明州去，浸作琉璃万顷秋。七里黄泥红树冈，西风果熟一村香。居人只道山深好，三百年来是战场。仙在人间不易寻，当时已道是山深。可怜华表标题处，夜夜猿啼枫树林。两颊棱棱额下分，更无坳处可藏云。西风怕夺行人眼，荞麦满山铺锦云。刘郎一去杳无踪，水白山青只故宫。欲问岩前老松树，人间禁得几秋风。
四明山中十绝·枫树坑
作者：戴表元
朝代：宋

雁飞不断楚天长，云路霜林级级黄。
何处人烟有墟落，北风高壠散牛羊。
四明山中十绝·白水
作者：戴表元
朝代：宋
体裁：七言绝句

刘郎一去杳无踪，水白山青只故宫。欲问岩前老松树，人间禁得几秋风。
四明山中十绝·羊额岭
作者：戴表元
朝代：宋
体裁：七言绝句

两颊棱棱额下分，更无坳处可藏云。西风怕夺行人眼，荞麦满山铺锦云。
四明山中十绝·茶焙
作者：戴表元
朝代：宋
体裁：七言绝句

山深不见焙茶人，霜日清妍树树春。最有风情是岩水，味甘如乳色如银。
四明山中十绝·莽广溪
作者：戴表元
朝代：宋
体裁：七言绝句

怪石惊湍吼不休，时时岩客饮寒牛。谁知此水明州去，浸作琉璃万顷秋。
四明山中十绝·韩采岩
作者：戴表元
朝代：宋
体裁：七言绝句

洞深烟树碧氤氲，只采灵苗不采薪。闻着踪由多懒说，相逢莫有姓韩人。
四明山中逢晴
作者：戴表元
朝代：宋
体裁：七言律诗

一冈一涧一萦隈，新岁新晴始此回。莎坂南风寅蛤出，茅檐西日一禽来。人迷白路羊群石，水捲青天雪里雷。犹是深山有寒食，梨花无数绕岩开。
四明山中逢晴
作者：戴表元
朝代：宋

一冈一涧一萦隈，新岁新晴始此迴。
莎坂南风寅蛤出，茅檐西日一禽来。
人迷白路羊群石，水捲青天雪裏雷。
犹是深山有寒食，梨花无数绕岩开。
四明山中逢晴
作者：戴表元
朝代：宋

一岡一澗一縈隈，新歲新晴始此迴。
莎坂南風寅蛤出，茅簷西日一禽來。
人迷白路羊群石，水捲青天雪裏雷。
猶是深山有寒食，梨花無數繞岩開。
因營張村蠻窩并書所見·其一
作者：戴表元
朝代：宋

老子來無一把茅，居然得此好漥坳。
開塘謹避蛟龍窟，伐樹須存烏鵲巢。
因營張村蠻窩并書所見·其三
作者：戴表元
朝代：宋

男兒三十氣吞牛，漏盡鐘鳴走未休。
不問征西并處士，山中一樣土饅頭。
因營張村蠻窩并書所見·其二
作者：戴表元
朝代：宋

頭白西來不買田，時時却費買山錢。
一丘一壑吾歸矣，待得田多是幾年。
因营张村蛮窝并书所见
作者：戴表元
朝代：宋

老子来无一把茅，居然得此好洼坳。开塘谨避蛟龙窟，伐树须存乌鹊巢。头白西来不买田，时时却费买山钱。一丘一壑吾归矣，待得田多是几年。男儿三十气吞牛，漏尽钟鸣走未休。不问征西并处士，山中一样土馒头。
因营张村蛮窝并书所见·其一
作者：戴表元
朝代：宋
体裁：七言绝句

老子来无一把茅，居然得此好洼坳。开塘谨避蛟龙窟，伐树须存乌鹊巢。
因营张村蛮窝并书所见·其一
作者：戴表元
朝代：宋

老子来无一把茅，居然得此好漥坳。
开塘谨避蛟龙窟，伐树须存乌鹊巢。
因营张村蛮窝并书所见·其三
作者：戴表元
朝代：宋
体裁：七言绝句

男儿三十气吞牛，漏尽钟鸣走未休。不问征西并处士，山中一样土馒头。
因营张村蛮窝并书所见·其二
作者：戴表元
朝代：宋
体裁：七言绝句

头白西来不买田，时时却费买山钱。一丘一壑吾归矣，待得田多是几年。
壬午六月八日书怀
作者：戴表元
朝代：宋
体裁：七言律诗

怀人故国鳞鸿绝，避地春园草树长。四壁空存医俗具，千金难售卖呆方。共儿坐诵修吴语，有客行歌衒楚装。昨夜见花摇作梦，南风吹海白茫茫。
壬午六月八日书怀
作者：戴表元
朝代：宋

怀人故国鳞鸿绝，避地春园草树长。
四壁空存医俗具，千金难售卖獃方。
共儿坐诵修吴语，有客行歌衒楚装。
昨夜见花摇作梦，南风吹海白茫茫。
壬午六月八日書懷
作者：戴表元
朝代：宋

懷人故國鱗鴻絕，避地春園草樹長。
四壁空存醫俗具，千金難售賣獃方。
共兒坐誦修吳語，有客行歌衒楚裝。
昨夜見花摇作夢，南風吹海白茫茫。
壬午清明
作者：戴表元
朝代：宋

節序愁中都忘却，見人插柳是清明。
登陴戍出吹彈樂，上塚船歸語笑聲。
解事濁醪相料理，當權團扇正施行。
悲歡寒暑君休問，花鳥年年管送迎。
壬午清明
作者：戴表元
朝代：宋
体裁：七言律诗

节序愁中都忘却，见人插柳是清明。登陴戍出吹弹乐，上冢船归语笑声。解事浊醪相料理，当权团扇正施行。悲欢寒暑君休问，花鸟年年管送迎。
壽陳貴白
作者：戴表元
朝代：宋

祝君以陸地千蹄牛，君言不如扁舟江海狎浮鷗。
祝君以通侯尺二組，君言不如草屋三間卧風雨。
富貴何人不解頤，君視二物如兒嬉。
我今贈君亦無物，但有聱牙佶倔村田詩。
我歌詩，君進酒，客主讙譁起相壽。
尋常此日費千金，京洛奔馳今白首。
江風颯颯吹黄塵，對面樓臺不見人。
與君漂泊爲何事，一笑幸是山林身。
寡語薄味，足以養氣。
少求簡出，足以養體。
奇章鍾乳本斧斤，胡廣菊潭堪唾涕。
君不見南方屭贔五色龜，窮年引息不嫌饑。
又不見曲轅擁腫百圍木，匠石捐棄反爲福。
蝸封蟻壤何足論，歸來未廢蓬蒿園。
我更搜詩君釀酒，通家德公有賢婦。
夜坐
作者：戴表元
朝代：宋
体裁：五言律诗

愁鬓丁年白，寒灯丙夜青。不眠惊戍鼓，久客厌邮铃。汹汹城喷海，疏疏屋满星。十年穷父子，相守慰飘零。
夜坐
作者：戴表元
朝代：宋

愁鬢丁年白，寒燈丙夜青。
不眠驚戍鼓，久客厭郵鈴。
洶洶城噴海，疏疏屋滿星。
十年窮父子，相守慰飄零。
夜坐示友
作者：戴表元
朝代：宋
体裁：五言律诗

夜久烛花落，凄声生远林。有怀嫌会浅，无事又秋深。黄叶归田梦，白头行路吟。山中亦可乐，不似此同襟。
夜坐示友
作者：戴表元
朝代：宋

夜久燭花落，凄聲生遠林。
有懷嫌會淺，無事又秋深。
黄葉歸田夢，白頭行路吟。
山中亦可樂，不似此同襟。
夜寒行
作者：戴表元
朝代：宋
体裁：古风

昨日天寒不成醉，今日天寒不成寐。醉迟得酒可强欢，寐少愁多频发喟。紫竿苇炬闹荒城，役夫遥作鹳鸭鸣。拥衾高枕未云苦，熟听但觉令人惊。乌孙黄鹄飞不返，辽城白骨填未满。朔风萧萧吹成旗，居人何如去人远。丈夫无成霜满须，沙场万里星河疏。南墙诗翁穷据炉，北窗少年犹读书。
夜寒行
作者：戴表元
朝代：宋

昨日天寒不成醉，今日天寒不成寐。
醉遲得酒可强歡，寐少愁多頻發喟。
紫竿葦炬閙荒城，役夫遥作鸛鴨鳴。
擁衾高枕未云苦，熟聽但覺令人驚。
烏孫黄鵠飛不返，遼城白骨填未滿。
朔風蕭蕭吹成旗，居人何如去人遠。
丈夫無成霜滿須，沙場萬里星河疏。
南牆詩翁窮據爐，北窗少年猶讀書。
夢中作
作者：戴表元
朝代：宋

晴霞冠領朝紅潔，新漲連空晚綠酣。
惆悵春風倦游夢，木蘭亭上望淮南。
夢覺
作者：戴表元
朝代：宋

夢覺依然一草寮，浮蹤已慣任飄摇。
虛簷晴氣生朝露，遠樹寒聲過夜潮。
白骨又驚山下滿，朱顔剛向客中消。
時平不愛通侯印，且願深林作老樵。
大名元复初郎中携示感遇五言八章次韵并陈东平曹子贞编修蓟丘曹克明·其三
作者：戴表元
朝代：宋
体裁：五言绝句

神疲穆满驭，足茧神始载。终然方寸心，扰扰躯壳外。
大名元复初郎中携示感遇五言八章次韵并陈东平曹子贞编修蓟丘曹克明·其二
作者：戴表元
朝代：宋

我登海山巅，群丘眇如芥。客来谈九州，更诘谁小大。神疲穆满驭，足茧神始载。终然方寸心，扰扰躯壳外。流光如急水，一去难复再。归来坐虚室，始觉身安泰。老马宁为驹，即且或甘带。名迹吾不嫌，全生聊远害。明有不见睫，智有不卫足。学静三十年，晚始悟无欲。履卑惧名高，居群忌行独。不见歌钟家，白日卧金谷。不见带索生，行吟扣哀竹。为君慎燕息，顾兔方在腹。
大名元复初郎中携示感遇五言八章次韵并陈东平曹子贞编修蓟丘曹克明·其四
作者：戴表元
朝代：宋
体裁：五言绝句

流光如急水，一去难复再。归来坐虚室，始觉身安泰。
大名元復初郎中携示感遇五言八章次韵并陈东平曹子贞编修蓟丘曹克明·其一
作者：戴表元
朝代：宋
体裁：古风

美人乘天风，手吹玉参差。我有龙门桐，缀之冰蚕丝。空中一偈答，闻者为忘机。神马已出河，凤皇且鸣岐。悠悠百年内，傥有相逢时。
大名元復初郎中携示感遇五言八章次韵并陈东平曹子贞编修蓟丘曹克明·其七
作者：戴表元
朝代：宋
体裁：五言绝句

履卑惧名高，居群忌行独。不见歌钟家，白日卧金谷。
大名元復初郎中携示感遇五言八章次韵并陈东平曹子贞编修蓟丘曹克明·其三
作者：戴表元
朝代：宋

神疲穆满驭，足茧神始载。
终然方寸心，扰扰躯殻外。
大名元復初郎中携示感遇五言八章次韵并陈东平曹子贞编修蓟丘曹克明·其二
作者：戴表元
朝代：宋
体裁：五言绝句

我登海山巅，群丘眇如芥。客来谈九州，更诘谁小大。
大名元復初郎中携示感遇五言八章次韵并陈东平曹子贞编修蓟丘曹克明·其五
作者：戴表元
朝代：宋
体裁：五言绝句

老马宁为驹，即且或甘带。名迹吾不嫌，全生聊远害。
大名元復初郎中携示感遇五言八章次韵并陈东平曹子贞编修蓟丘曹克明·其八
作者：戴表元
朝代：宋
体裁：五言绝句

不见带索生，行吟扣哀竹。为君慎燕息，顾兔方在腹。
大名元復初郎中携示感遇五言八章次韵并陈东平曹子贞编修蓟丘曹克明·其六
作者：戴表元
朝代：宋
体裁：五言绝句

明有不见睫，智有不卫足。学静三十年，晚始悟无欲。
大名元復初郎中携示感遇五言八章次韵并陈东平曹子贞编修蓟丘曹克明·其四
作者：戴表元
朝代：宋

流光如急水，一去难復再。
归来坐虚室，始觉身安泰。
大名元復初郎中携示感遇五言八章次韻并陳東平曹子貞編修薊丘曹克明·其一
作者：戴表元
朝代：宋

美人乘天風，手吹玉參差。
我有龍門桐，綴之冰蠶絲。
空中一偈答，聞者爲忘機。
神馬已出河，鳳皇且鳴岐。
悠悠百年內，儻有相逢時。
大名元復初郎中携示感遇五言八章次韻并陳東平曹子貞編修薊丘曹克明·其七
作者：戴表元
朝代：宋

履卑懼名高，居群忌行獨。
不見歌鍾家，白日卧金谷。
大名元復初郎中携示感遇五言八章次韻并陳東平曹子貞編修薊丘曹克明·其三
作者：戴表元
朝代：宋

神疲穆滿馭，足繭神始載。
終然方寸心，擾擾軀殻外。
大名元復初郎中携示感遇五言八章次韻并陳東平曹子貞編修薊丘曹克明·其二
作者：戴表元
朝代：宋

我登海山巔，群丘眇如芥。
客來談九州，更詰誰小大。
大名元復初郎中携示感遇五言八章次韻并陳東平曹子貞編修薊丘曹克明·其五
作者：戴表元
朝代：宋

老馬寧爲駒，即且或甘带。
名跡吾不嫌，全生聊遠害。
大名元復初郎中携示感遇五言八章次韻并陳東平曹子貞編修薊丘曹克明·其八
作者：戴表元
朝代：宋

不見带索生，行吟扣哀竹。
爲君慎燕息，顧兔方在腹。
大名元復初郎中携示感遇五言八章次韻并陳東平曹子貞編修薊丘曹克明·其六
作者：戴表元
朝代：宋

明有不見睫，智有不衛足。
學靜三十年，晚始悟無欲。
大名元復初郎中携示感遇五言八章次韻并陳東平曹子貞編修薊丘曹克明·其四
作者：戴表元
朝代：宋

流光如急水，一去難復再。
歸來坐虛室，始覺身安泰。
太学冬至日同斋朋友先以兄弟叙拜讫遍诣诸斋行礼出遂置酒湖上衣冠谈笑之乐至今栩栩在念间也因至日去近二十九和为正仲道之
作者：戴表元
朝代：宋
体裁：五言律诗

画阁东炉早，黄帘晓烛迟。名函僮仆满，齿拜弟兄疑。歌酒神仙舫，衣冠宰相碑。如今穷海上，逆旅话襟期。
太學冬至日同齋朋友先以兄弟敘拜訖遍詣諸齋行禮出遂置酒湖上衣冠談笑之樂至今栩栩在念間也因至日去近二十九和爲正仲道之
作者：戴表元
朝代：宋

畫閣東爐早，黄簾曉燭遲。
名函僮僕滿，齒拜弟兄疑。
歌酒神仙舫，衣冠宰相碑。
如今窮海上，逆旅話襟期。
夷齊
作者：戴表元
朝代：宋

夷齊棄封國，虞芮讓閒田。
如何後世士，尺寸事爭喧。
鄰居有愧恥，况復兄弟間。
掩卷三歎息，古風何時還。
夷齐
作者：戴表元
朝代：宋
体裁：古风

夷齐弃封国，虞芮让閒田。如何后世士，尺寸事争喧。邻居有愧耻，况复兄弟间。掩卷三叹息，古风何时还。
夷齐
作者：戴表元
朝代：宋

夷齐弃封国，虞芮让閒田。
如何后世士，尺寸事争喧。
邻居有愧耻，况復兄弟间。
掩卷三叹息，古风何时还。
奉化城西三溪口
作者：戴表元
朝代：宋
体裁：七言绝句

青林白石三溪口，斑笋黄梅四月头。正好清游谁懒得，幸无公事且归休。
奉化城西三溪口
作者：戴表元
朝代：宋

青林白石三溪口，斑笋黄梅四月頭。
正好清遊誰懶得，幸無公事且歸休。
奉題孫使君池館
作者：戴表元
朝代：宋

白髮使君經世材，儘閒猶解暢池臺。
雜花屏障四時有，明月鏡奩三面開。
各坐山隨人意看，正吟風遞鳥聲來。
當年時雨堂前夢，得似從容此一杯。
奉题孙使君池馆
作者：戴表元
朝代：宋
体裁：七言律诗

白发使君经世材，尽閒犹解畅池台。杂花屏障四时有，明月镜奁三面开。各坐山随人意看，正吟风递鸟声来。当年时雨堂前梦，得似从容此一杯。
奉题孙使君池馆
作者：戴表元
朝代：宋

白髮使君经世材，尽閒犹解畅池台。
杂花屏障四时有，明月镜奁三面开。
各坐山随人意看，正吟风递鸟声来。
当年时雨堂前梦，得似从容此一杯。
子昂秋林行客图
作者：戴表元
朝代：宋
体裁：六言诗

石棱棱而白出，树悄悄以红披。嗟缟衣之嘉客，方策蹇以何之。
子昂秋林行客圖
作者：戴表元
朝代：宋

石稜稜而白出，樹悄悄以紅披。
嗟縞衣之嘉客，方策蹇以何之。
孙使君飞蓬亭
作者：戴表元
朝代：宋
体裁：古风

江南泽国多烟水，年少轻身作游子。适来衰懒畏奔驰，忽见飞蓬平地起。飞蓬主人人中仙，曾乘千斛凌风船。船头画鼓催行酒，船尾红妆歌采莲。收篙卷纶今尚乐，却悔从前风浪恶。青云裘褐一鸥身，白发山林五湖客。我来花雾红霏霏，此蓬如山何处飞。但当共坐索酩酊，溪塘过雨春鱼肥。君不见鸱夷名成沧海去，富贵畏人如脱兔。又不见羊裘钓客桐江上，一出张皇动星象。何如飞蓬主人亭上饮，醒与客论酣即寝。寝酣忽作江湖梦，风雨漂摇蓬不动。
孙使君飞蓬亭
作者：戴表元
朝代：宋

江南泽国多烟水，年少轻身作游子。
适来衰懒畏奔驰，忽见飞蓬平地起。
飞蓬主人人中仙，曾乘千斛凌风船。
船头画鼓催行酒，船尾红妆歌采莲。
收篙卷纶今尚乐，却悔从前风浪恶。
青云裘褐一鸥身，白髮山林五湖客。
我来花雾红霏霏，此蓬如山何处飞。
但当共坐索酩酊，溪塘过雨春鱼肥。
君不见鸱夷名成沧海去，富贵畏人如脱兔。
又不见羊裘钓客桐江上，一出张皇动星象。
何如飞蓬主人亭上饮，醒与客论酣即寝。
寝酣忽作江湖梦，风雨漂摇蓬不动。
孙大监挽诗
作者：戴表元
朝代：宋

禹穴收云气，沧江亦断流。真成扫地尽，同作上天游。铭诔看遗史，衣冠入隐丘。空馀平世眼，曾望李膺舟。穆祖收英俊，斯人晚更成。白头真老监，褐服旧诸生。仕国馀波远，儒乡巨栋倾。苍苍无处问，西望累吞声。
孙大监挽诗·其一
作者：戴表元
朝代：宋
体裁：五言律诗

禹穴收云气，沧江亦断流。真成扫地尽，同作上天游。铭诔看遗史，衣冠入隐丘。空馀平世眼，曾望李膺舟。
孙大监挽诗·其一
作者：戴表元
朝代：宋

禹穴收云气，沧江亦断流。
真成扫地尽，同作上天游。
铭诔看遗史，衣冠入隠丘。
空余平世眼，曾望李膺舟。
孙大监挽诗·其二
作者：戴表元
朝代：宋

穆祖收英俊，斯人晚更成。
白头真老监，褐服旧诸生。
仕国余波远，儒乡巨栋倾。
苍苍无处问，西望累吞声。
孙大监挽诗·其二
作者：戴表元
朝代：宋
体裁：五言律诗

穆祖收英俊，斯人晚更成。白头真老监，褐服旧诸生。仕国馀波远，儒乡巨栋倾。苍苍无处问，西望累吞声。
孙常州挽诗
作者：戴表元
朝代：宋
体裁：五言律诗

白发何人在，青山此老归。殉携贫日砚，敛着赐馀衣。文物鸥兴灭，园林鹤是非。诸公莫惆怅，英爽世间稀。
孙常州挽诗
作者：戴表元
朝代：宋

白髮何人在，青山此老归。
殉携贫日砚，敛着赐余衣。
文物鸥兴灭，园林鹤是非。
诸公莫惆怅，英爽世间稀。
孫使君飛蓬亭
作者：戴表元
朝代：宋

江南澤國多烟水，年少輕身作遊子。
適來衰懶畏奔馳，忽見飛蓬平地起。
飛蓬主人人中仙，曾乘千斛凌風船。
船頭畫鼓催行酒，船尾紅妝歌采蓮。
收篙卷綸今尚樂，却悔從前風浪惡。
青雲裘褐一鷗身，白髮山林五湖客。
我來花霧紅霏霏，此蓬如山何處飛。
但當共坐索酩酊，溪塘過雨春魚肥。
君不見鴟夷名成滄海去，富貴畏人如脫兔。
又不見羊裘釣客桐江上，一出張皇動星象。
何如飛蓬主人亭上飲，醒與客論酣即寢。
寢酣忽作江湖夢，風雨漂摇蓬不動。
孫大監挽詩·其一
作者：戴表元
朝代：宋

禹穴收雲氣，滄江亦斷流。
真成掃地盡，同作上天遊。
銘誄看遺史，衣冠入隠丘。
空餘平世眼，曾望李膺舟。
孫大監挽詩·其二
作者：戴表元
朝代：宋

穆祖收英俊，斯人晚更成。
白頭真老監，褐服舊諸生。
仕國餘波遠，儒鄉巨棟傾。
蒼蒼無處問，西望累吞聲。
孫常州挽詩
作者：戴表元
朝代：宋

白髮何人在，青山此老歸。
殉携貧日硯，斂着賜餘衣。
文物鷗興滅，園林鶴是非。
諸公莫惆悵，英爽世間稀。
宝山寺寒食次韵和阆翁
作者：戴表元
朝代：宋
体裁：七言律诗

绿阴啼鸟春将老，古寺垂杨日未西。客子欲归风满袖，桃花无语水流溪。有人蔬笋忘饥渴，何处松楸杂笑啼。准拟一时僧榻畔，诗翁题后更谁题。
宝林院
作者：戴表元
朝代：宋
体裁：五言律诗

何处寻三窟，端来寄一壶。岩根接沧海，云杪挂浮图。古壁碑漫灭，灵鳗事有无。昌公好相识，閒暇说江湖。
客京口
作者：戴表元
朝代：宋
体裁：七言律诗

酒酽花秾鼓聒天，百年成此好山川。黄烟暮接淮南火，白米秋攒浙右船。碑古犹多埋鹤寺，田高耕遍卧牛阡。陈踪兴废何由问，只忆风流老米颠。
客京口
作者：戴表元
朝代：宋

酒釅花穠鼓聒天，百年成此好山川。
黄烟暮接淮南火，白米秋攢浙右船。
碑古猶多埋鶴寺，田高耕遍卧牛阡。
陳蹤興廢何由問，只憶風流老米顛。
客游
作者：戴表元
朝代：宋
体裁：五言律诗

客游吴楚地，最好是秋天。三泖团脐蟹，双溪缩项鳊。桂林云顶寺，芦荡月中船。酒醒□□雁，犹胜听杜鹃。
客言刘樗翁事
作者：戴表元
朝代：宋
体裁：五言律诗

俗薄名难盛，人穷迹易危。从来天下士，不计里中儿。隐玉看虹气，坚松任蠹枝。相知不相识，况又不相知。
客言刘樗翁事
作者：戴表元
朝代：宋

俗薄名难盛，人穷迹易危。
从来天下士，不计里中儿。
隠玉看虹气，坚松任蠹枝。
相知不相识，况又不相知。
客言劉樗翁事
作者：戴表元
朝代：宋

俗薄名難盛，人窮迹易危。
從來天下士，不計里中兒。
隠玉看虹氣，堅松任蠹枝。
相知不相識，况又不相知。
客遊
作者：戴表元
朝代：宋

客遊吳楚地，最好是秋天。
三泖團臍蟹，雙溪縮項鯿。
桂林雲頂寺，蘆蕩月中船。
酒醒□□雁，猶勝聽杜鵑。
家西十里外茅洋小山中土冢纍然初不封树乡先生舒文靖公墓也
作者：戴表元
朝代：宋
体裁：七言律诗

莫轻数尺黄泥壤，埋却斯人后更无。山上自难生毒草，树间长见聚慈乌。樵耕可免凭乡俗，洒埽能来是学徒。后有宣尼须痛惜，待将墓额写呜呼。
家西十里外茅洋小山中土塚纍然初不封樹鄉先生舒文靖公墓也
作者：戴表元
朝代：宋

莫輕數尺黄泥壤，埋却斯人後更無。
山上自難生毒草，樹間長見聚慈烏。
樵耕可免憑鄉俗，灑埽能來是學徒。
後有宣尼須痛惜，待將墓額寫嗚呼。
宿永固寺
作者：戴表元
朝代：宋

小寺如山艇，坐來風雨宵。
榻分椶樹影，饌带菊花苗。
親近談難褻，狐馴聽不妖。
許由渾欠達，嫌到野中瓢。
宿永固寺
作者：戴表元
朝代：宋
体裁：五言律诗

小寺如山艇，坐来风雨宵。榻分棕树影，馔带菊花苗。亲近谈难亵，狐驯听不妖。许由浑欠达，嫌到野中瓢。
宿永固寺
作者：戴表元
朝代：宋

小寺如山艇，坐来风雨宵。
榻分椶树影，馔带菊花苗。
亲近谈难亵，狐驯听不妖。
许由浑欠达，嫌到野中瓢。
宿福海寺
作者：戴表元
朝代：宋
体裁：古风

斲岩苍龙角，汲流紫云根。道人不绝俗，自然无耳喧。屋脊挂修岭，一日过千辕。此中但高卧，松风有清言。听之亦无有，风定松在门。炊成我欲去，独鹤鸣朝暾。
宿福海寺
作者：戴表元
朝代：宋

斲巖蒼龍角，汲流紫雲根。
道人不絕俗，自然無耳喧。
屋脊掛修嶺，一日過千轅。
此中但高卧，松風有清言。
聽之亦無有，風定松在門。
炊成我欲去，獨鶴鳴朝暾。
宿赵�丞家
作者：戴表元
朝代：宋
体裁：五言律诗

溪山兵后县，风雪旅中人。迫夜愁严鼓，冲寒托软巾。摧藏名自在，疏率馔殽真。今代徐元直，高风自可亲。
宿赵𡸯丞家
作者：戴表元
朝代：宋

溪山兵后县，风雪旅中人。
迫夜愁严鼓，衝寒託软巾。
摧藏名自在，疏率馔殽真。
今代徐元直，高风自可亲。
宿趙𡸯丞家
作者：戴表元
朝代：宋

溪山兵後縣，風雪旅中人。
迫夜愁嚴鼓，衝寒託軟巾。
摧藏名自在，疏率饌殽真。
今代徐元直，高風自可親。
寄天台舒閬風先生
作者：戴表元
朝代：宋

嶺雲盡處是台州，有箇詩翁住下頭。
不寄一書春又晚，相思百里水空流。
新蹤凍合鶑雛谷，舊夢花迷燕子樓。
聞說道旁烽燧急，定應重作峽中遊。
寄天台舒阆风先生
作者：戴表元
朝代：宋
体裁：七言律诗

岭云尽处是台州，有个诗翁住下头。不寄一书春又晚，相思百里水空流。新踪冻合莺雏谷，旧梦花迷燕子楼。闻说道旁烽燧急，定应重作峡中游。
寄天台舒阆风先生
作者：戴表元
朝代：宋

岭云尽处是台州，有箇诗翁住下头。
不寄一书春又晚，相思百里水空流。
新踪冻合鶑雏谷，旧梦花迷燕子楼。
闻说道旁烽燧急，定应重作峡中游。
寄袁季厚
作者：戴表元
朝代：宋

莫笑衰顔老剡翁，凶年過徹賸頑窮。
坐窗漸愛日南至，行路不愁天北風。
清話客多無酒款，白頭交在有書通。
聞知別野林泉美，一策一簦吾欲東。
寄袁季厚
作者：戴表元
朝代：宋
体裁：七言律诗

莫笑衰颜老剡翁，凶年过彻剩顽穷。坐窗渐爱日南至，行路不愁天北风。清话客多无酒款，白头交在有书通。闻知别野林泉美，一策一簦吾欲东。
寄謝王侍御
作者：戴表元
朝代：宋

雲氣蓬萊閣，霜威獬豸冠。
躭書真柱下，執法更臺端。
步驟三台近，聲名七郡寒。
誰知階級禮，許爲腐儒寬。
寄谢王侍御
作者：戴表元
朝代：宋
体裁：五言律诗

云气蓬莱阁，霜威獬豸冠。耽书真柱下，执法更台端。步骤三台近，声名七郡寒。谁知阶级礼，许为腐儒宽。
寄谢王侍御
作者：戴表元
朝代：宋

云气蓬莱阁，霜威獬豸冠。
躭书真柱下，执法更台端。
步骤三台近，声名七郡寒。
谁知阶级礼，许为腐儒宽。
寄赵子昂
作者：戴表元
朝代：宋
体裁：七言律诗

溪上轻云去若飞，花间密石静相依。迟行自爱款段马，杂坐谁嗔短后衣。江海于人元不薄，风流如此欲安归。集贤学士吾兄弟，近日音书亦较稀。
寄赵子昂济南
作者：戴表元
朝代：宋
体裁：七言律诗

济南官府最风流，闻是山东第一州。户版自多无讼狱，儒冠相应有宾游。秋风鱼酒黄粱市，夜月笙歌画舫舟。行乐使君诗笔俊，一篇肯寄剡溪头。
寄趙子昂
作者：戴表元
朝代：宋

溪上輕雲去若飛，花間密石靜相依。
遲行自愛款段馬，雜坐誰嗔短後衣。
江海於人元不薄，風流如此欲安歸。
集賢學士吾兄弟，近日音書亦較稀。
寄趙子昂濟南
作者：戴表元
朝代：宋

濟南官府最風流，聞是山東第一州。
戶版自多無訟獄，儒冠相應有賓游。
秋風魚酒黄粱市，夜月笙歌畫舫舟。
行樂使君詩筆俊，一篇肯寄剡溪頭。
寄陆子方
作者：戴表元
朝代：宋
体裁：七言绝句

清江一日走千艘，独有闲仙不喜遨。几处白云思暮合，数行红树又秋高。
寄陸子方
作者：戴表元
朝代：宋

清江一日走千艘，獨有閑仙不喜遨。
幾處白雲思暮合，數行紅樹又秋高。
寄雪窦同长老
作者：戴表元
朝代：宋
体裁：五言律诗

高高山顶寺，更有最高人。定起松鸣屋，吟圆月上身。云藏三伏热，水散百溪津。曾乞兰花供，无书又过春。
寄雪竇同長老
作者：戴表元
朝代：宋

高高山頂寺，更有最高人。定起松鳴屋，吟圓月上身。雲藏三伏熱，水散百溪津。曾乞蘭花供，無書又過春。
寒食
作者：戴表元
朝代：宋
体裁：七言律诗

寒食清明却过了，故乡风物祗依然。穷中有客分青饭，乱后谁坟挂白钱。落魄暖春为麦地，阴沉溽雨近梅天。閒情正尔无归宿，石鼎新芽手自煎。
寒食
作者：戴表元
朝代：宋

寒食清明却過了，故鄉風物祗依然。
窮中有客分青飯，亂後誰墳掛白錢。
落魄暖春爲麥地，陰沉溽雨近梅天。
閒情正爾無歸宿，石鼎新芽手自煎。
寶山寺寒食次韻和閬翁
作者：戴表元
朝代：宋

綠陰啼鳥春將老，古寺垂楊日未西。
客子欲歸風滿袖，桃花無語水流溪。
有人蔬筍忘饑渴，何處松楸雜笑啼。
準擬一時僧榻畔，詩翁題後更誰題。
寶林院
作者：戴表元
朝代：宋

何處尋三窟，端來寄一壺。
巖根接滄海，雲杪挂浮圖。
古壁碑漫滅，靈鰻事有無。
昌公好相識，閒暇說江湖。
寿陈贵白
作者：戴表元
朝代：宋
体裁：古风

祝君以陆地千蹄牛，君言不如扁舟江海狎浮鸥。祝君以通侯尺二组，君言不如草屋三间卧风雨。富贵何人不解颐，君视二物如儿嬉。我今赠君亦无物，但有聱牙佶倔村田诗。我歌诗，君进酒，客主欢哗起相寿。寻常此日费千金，京洛奔驰今白首。江风飒飒吹黄尘，对面楼台不见人。与君漂泊为何事，一笑幸是山林身。寡语薄味，足以养气。少求简出，足以养体。奇章钟乳本斧斤，胡广菊潭堪唾涕。君不见南方屃赑五色龟，穷年引息不嫌饥。又不见曲辕拥肿百围木，匠石捐弃反为福。蜗封蚁壤何足论，归来未废蓬蒿园。我更搜诗君酿酒，通家德公有贤妇。
寿陈贵白
作者：戴表元
朝代：宋

祝君以陆地千蹄牛，君言不如扁舟江海狎浮鸥。
祝君以通侯尺二组，君言不如草屋三间卧风雨。
富贵何人不解颐，君视二物如儿嬉。
我今赠君亦无物，但有聱牙佶倔村田诗。
我歌诗，君进酒，客主讙譁起相寿。
寻常此日费千金，京洛奔驰今白首。
江风飒飒吹黄尘，对面楼台不见人。
与君漂泊为何事，一笑幸是山林身。
寡语薄味，足以养气。
少求简出，足以养体。
奇章钟乳本斧斤，胡广菊潭堪唾涕。
君不见南方屃赑五色龟，穷年引息不嫌饥。
又不见曲辕拥肿百围木，匠石捐弃反为福。
蜗封蚁壤何足论，归来未废蓬蒿园。
我更搜诗君酿酒，通家德公有贤妇。
少年行贈袁養直
作者：戴表元
朝代：宋

我昔如君初冠時，見君垂角兒童嬉。
君今長大一如我，但少頭上斑斑絲。
誦書如流日千紙，更出清言洗紈綺。
明珠在側真自失，挾冊茫洋吾老矣。
人言四十當著書，春風半負黄公壚。
僮奴哂笑妻子駡，一字不給饑寒軀。
儒學無成農已惰，履窮始悔知無奈。
人生少年還易過，請君努力無如我。
少年行赠袁养直
作者：戴表元
朝代：宋

我昔如君初冠时，见君垂角儿童嬉。
君今长大一如我，但少头上斑斑丝。
诵书如流日千纸，更出清言洗纨绮。
明珠在侧真自失，挟册茫洋吾老矣。
人言四十当着书，春风半负黄公垆。
僮奴哂笑妻子駡，一字不给饥寒躯。
儒学无成农已惰，履穷始悔知无奈。
人生少年还易过，请君努力无如我。
少年行赠袁养直
作者：戴表元
朝代：宋
体裁：乐府曲辞

我昔如君初冠时，见君垂角儿童嬉。君今长大一如我，但少头上斑斑丝。诵书如流日千纸，更出清言洗纨绮。明珠在侧真自失，挟册茫洋吾老矣。人言四十当著书，春风半负黄公垆。僮奴哂笑妻子骂，一字不给饥寒躯。儒学无成农已惰，履穷始悔知无奈。人生少年还易过，请君努力无如我。
山中
作者：戴表元
朝代：宋
体裁：五言律诗

野水晴犹涨，春雷晚始鸣。地闲无堠逻，山远有蚕耕。身世通寒暑，交游半死生。方知一杯酒，真胜百年名。
山中
作者：戴表元
朝代：宋

野水晴猶漲，春雷晚始鳴。
地閑無堠邏，山遠有蠶耕。
身世通寒暑，交遊半死生。
方知一杯酒，真勝百年名。
山中玩物杂言十首
作者：戴表元
朝代：宋

时露下百草，流萤此飞翻。初如灰烬微，忽作秋星繁。念彼生育处，回光照其根。君莫轻流萤，流萤尚知恩。青橘霜露时，英英秀中园。问讯讯居人，今岁胡不蕃。云有孤儿来，手触枝上丸。呜呼此义木，痛感在吾言。野果散高林，雀鼠食之宜。设非人所残，一颗不敢窥。宁由网罻防，亦无神物司。食道固当尔，雀鼠犹有知。见狗须不走，见蛇须拱手。不走尔非偷，拱手亦相厚。无欺物自信，能胜谁肯负。不见吴山虎，郭文探其口。鸟有反舌者，自古比谗人。时气一朝迁，此舌竟不伸。众鸟莫不然，更鸣以存身。如何能言士，聒聒无止辰。犁牛有土德，体厚静绥绥。岂无牝牡情，不自求其雌。终朝草栈间，若忘渴与饥。嗟彼位儿高，乃尔难自持。精卫勇填海，鹖旦苦求明。明尚可得求，填海何时成。我观飞鸣族，一一各有营。但为口腹谋，遂尔遗其名。燕是孝义鸟，常栖孝义家。堂檐白日暖，上下静无哗。以此托躯羽，祸福审不差。谁云知数历，俗士义之夸。圃人忧孽虫，为蔬畜鸡雏。小鸡择虫啄，大鸡遂啄蔬。虫去蔬亦尽，对之可欷歔。昂昂高冠帻，反不小鸡如。蚯蚓食土壤，蚩蚩何所为。蜩蝉饮风露，蜕上高高枝。卑者慕其仙，飘飖安可追。倘令智相及，无羡亦无悲。
山中玩物杂言十首·其一
作者：戴表元
朝代：宋
体裁：古风

时露下百草，流萤此飞翻。初如灰烬微，忽作秋星繁。念彼生育处，回光照其根。君莫轻流萤，流萤尚知恩。
山中玩物杂言十首·其七
作者：戴表元
朝代：宋
体裁：古风

精卫勇填海，鹖旦苦求明。明尚可得求，填海何时成。我观飞鸣族，一一各有营。但为口腹谋，遂尔遗其名。
山中玩物杂言十首·其三
作者：戴表元
朝代：宋
体裁：古风

野果散高林，雀鼠食之宜。设非人所残，一颗不敢窥。宁由网罻防，亦无神物司。食道固当尔，雀鼠犹有知。
山中玩物杂言十首·其九
作者：戴表元
朝代：宋
体裁：古风

圃人忧孽虫，为蔬畜鸡雏。小鸡择虫啄，大鸡遂啄蔬。虫去蔬亦尽，对之可欷歔。昂昂高冠帻，反不小鸡如。
山中玩物杂言十首·其二
作者：戴表元
朝代：宋
体裁：古风

青橘霜露时，英英秀中园。问讯讯居人，今岁胡不蕃。云有孤儿来，手触枝上丸。呜呼此义木，痛感在吾言。
山中玩物杂言十首·其五
作者：戴表元
朝代：宋
体裁：古风

鸟有反舌者，自古比谗人。时气一朝迁，此舌竟不伸。众鸟莫不然，更鸣以存身。如何能言士，聒聒无止辰。
山中玩物杂言十首·其八
作者：戴表元
朝代：宋
体裁：古风

燕是孝义鸟，常栖孝义家。堂檐白日暖，上下静无哗。以此托躯羽，祸福审不差。谁云知数历，俗士义之夸。
山中玩物杂言十首·其八
作者：戴表元
朝代：宋

燕是孝义鸟，常栖孝义家。
堂檐白日暖，上下静无譁。
以此托躯羽，祸福审不差。
谁云知数历，俗士义之夸。
山中玩物杂言十首·其六
作者：戴表元
朝代：宋
体裁：古风

犁牛有土德，体厚静绥绥。岂无牝牡情，不自求其雌。终朝草栈间，若忘渴与饥。嗟彼位儿高，乃尔难自持。
山中玩物杂言十首·其六
作者：戴表元
朝代：宋

犂牛有土德，体厚静绥绥。
岂无牝牡情，不自求其雌。
终朝草栈间，若忘渴与饥。
嗟彼位儿高，乃尔难自持。
山中玩物杂言十首·其十
作者：戴表元
朝代：宋
体裁：古风

蚯蚓食土壤，蚩蚩何所为。蜩蝉饮风露，蜕上高高枝。卑者慕其仙，飘飖安可追。倘令智相及，无羡亦无悲。
山中玩物杂言十首·其四
作者：戴表元
朝代：宋
体裁：古风

见狗须不走，见蛇须拱手。不走尔非偷，拱手亦相厚。无欺物自信，能胜谁肯负。不见吴山虎，郭文探其口。
山中玩物雜言十首·其一
作者：戴表元
朝代：宋

時露下百草，流螢此飛翻。
初如灰燼微，忽作秋星繁。
念彼生育處，回光照其根。
君莫輕流螢，流螢尚知恩。
山中玩物雜言十首·其一〇
作者：戴表元
朝代：宋

蚯蚓食土壤，蚩蚩何所爲。
蜩蟬飲風露，蛻上高高枝。
卑者慕其仙，飄颻安可追。
倘令智相及，無羨亦無悲。
山中玩物雜言十首·其七
作者：戴表元
朝代：宋

精衛勇填海，鶡旦苦求明。
明尚可得求，填海何時成。
我觀飛鳴族，一一各有營。
但爲口腹謀，遂爾遺其名。
山中玩物雜言十首·其三
作者：戴表元
朝代：宋

野果散高林，雀鼠食之宜。
設非人所殘，一顆不敢窺。
寧由網罻防，亦無神物司。
食道固當爾，雀鼠猶有知。
山中玩物雜言十首·其九
作者：戴表元
朝代：宋

圃人憂孽蟲，爲蔬畜雞雛。
小雞擇蟲啄，大雞遂啄蔬。
蟲去蔬亦盡，對之可欷歔。
昂昂高冠幘，反不小雞如。
山中玩物雜言十首·其二
作者：戴表元
朝代：宋

青橘霜露時，英英秀中園。
問訊訊居人，今歲胡不蕃。
云有孤兒來，手觸枝上丸。
嗚呼此義木，痛感在吾言。
山中玩物雜言十首·其五
作者：戴表元
朝代：宋

鳥有反舌者，自古比讒人。
時氣一朝遷，此舌竟不伸。
衆鳥莫不然，更鳴以存身。
如何能言士，聒聒無止辰。
山中玩物雜言十首·其八
作者：戴表元
朝代：宋

燕是孝義鳥，常棲孝義家。
堂簷白日暖，上下靜無譁。
以此托軀羽，禍福審不差。
誰云知數歷，俗士義之夸。
山中玩物雜言十首·其六
作者：戴表元
朝代：宋

犂牛有土德，體厚靜綏綏。
豈無牝牡情，不自求其雌。
終朝草棧間，若忘渴與饑。
嗟彼位兒高，乃爾難自持。
山中玩物雜言十首·其四
作者：戴表元
朝代：宋

見狗須不走，見蛇須拱手。
不走爾非偷，拱手亦相厚。
無欺物自信，能勝誰肯負。
不見吳山虎，郭文探其口。
山苕行
作者：戴表元
朝代：宋
体裁：古风

苕花如云色如雪，万垄千溪看不绝。风吹日炙自鲜明，弃在空云谁爱悦。遭逢偶入山人手，缚作蓬菘扫尘帚。髯疏发落已萧然，时对西风一回首。人间贵贱不须论，此物古来从至尊。犹胜长抛霜露里，秋虫野燐愁枯根。
山苕行
作者：戴表元
朝代：宋

苕花如云色如雪，万壠千溪看不绝。
风吹日炙自鲜明，弃在空云谁爱悦。
遭逢偶入山人手，缚作蓬菘扫尘帚。
髯疏髮落已萧然，时对西风一回首。
人间贵贱不须论，此物古来从至尊。
犹胜长抛霜露裏，秋虫野燐愁枯根。
山苕行
作者：戴表元
朝代：宋

苕花如雲色如雪，萬壠千溪看不絕。
風吹日炙自鮮明，棄在空雲誰愛悅。
遭逢偶入山人手，縛作蓬菘掃塵帚。
髯疏髮落已蕭然，時對西風一回首。
人間貴賤不須論，此物古來從至尊。
猶勝長拋霜露裏，秋蟲野燐愁枯根。
岁晚次韵答李在明
作者：戴表元
朝代：宋
体裁：七言绝句

墨乡守墨不作恶，岁晚左就醉乡公。何人吾伊惊夜半，大雪北窗歌国风。